CPC Special Zuamcawh Van Ram Awr Nih Teinak A Hmuh Than - THE CHINLAND POST\nCPC Special Zuamcawh Van Ram Awr Nih Teinak A Hmuh Than\nSalai CungCung|2019 April 26| Avoi 2naK Chanland Paih Championship (CPC) special zuamcawh cu Van Ram Awr le Mang Thawnng Lian an i pai i Van Ram Awr nih tangka Sing 5 (500,000) in teinak a hmuh tiah kan theih.\n“Hi special zuamcawh cu laksawng caah aa tei mi tangka Sing 5 (500,000) le a sung mi tangka Sing 1 (100,000) kan pek hna. An i paihmi ka zoh tikah ka lungtling ngai ko” tiah Salai Lungthli Tum nih The Chinland Post ah achim.\n“Tubantuk in teinak ka hmuh cu kaa lawmtuk, Pathian min zong ka thangthat. Avoi 1nak CPC pecial zuamcawh zong ah keimah nih teinak ka hmuh. A tu ka paihmi Mang Thawng Lian le Salai Lungthli Tum hi kan rak i paih hlan hrim in ka tei hna lai ti zumhnak ka ngei cia. Cuti ka ngeih bantuk tein teinak ka hmuh caah kaa lawm tuk. Hi bantuk special zuamcawh kaa paih lai hin ka thin cu a phang pah ve ko. A ka zuamcawh mi paoh cu ka cohlan dih ko hna lai, cun teinak hmuh zong kaa zuam peng lai” tiah Van Ram Awr nih The Chinland Post ah a chim.\nVan Ram Awr hi nupi thitnak tibantkuk le a dang dang puai tuahmi ah paih bual hi voi 6 tiang a co bal cang mi a si i special zuamcawh zong hi tu he cun voi 2 tiang teinak a hmu cang mi a si. Chin miphun ni ah minung 24 hi voi 2 tiang a rak tei bal hna. Falam ah voikhat le Hakha ah voi hnih tiin a rak tei hna tiah kan theih.\nPrevious Mandalay Zaanglek Sianginn Kai Ding In Hakha Ah Mi Thimnak An Tuah\nNext CPC Zatlang Paih Ah Bawi Hlei Sang Nih Tangka Sing 10 In Champion A Co


Lungthli Tum: Thawngpang Bultan(March 20)\nThawngpang Bultan(March 20)\nKawl Cozah An Mual Pho: Acung hmanthlak hi deputy minister Su Su Hlaing nih Kawtaung khua a tlawn lio i a si. Tha tein nan zoh ah cun nithawng nan hmu lai lo,nain nithawng a thladem cu hmuh khawh a si.\nMah hmanthlak hi Ministry of Information(MOI) facebook page ah an tar i careltu pakhat nih a hmuh i a phawtzamh ve tikah tuhi cu BBC world news le Daily Mail tiang nih an hung thanh ve cang. Facebook hmangtu cheukhat nih cun capo seihnak tiangah an hman hnawh hna.\nMah nithawng an langhter lo mi hi zeiruangdah a si timi zong MOI lei nih thawng fianhnak an tuah rih lo caah a ruang theih khawh a si rih lo.\nPu Zo Zam Nih Chinram USDP cozah A Thuat Hna: Tukum tuah ding mi thimnak hnu ah USDP party nih Chinram cozah an ser awk a si ti lo,an tuah hnga ding an tuah mi a tlawm tuk lawmmam tiah Chin National Democratic Pary hotu a si mi Pu Zo Zam nih RFA ah a chim.\nAtu Chinram USDP cozah cu an budget tawlrel ning hmanh tha thi in an thiam lo caah hiti Chinram a thancho a nuar hi a si,an mithmai zoh loin(piat-piat-ta-ta) chim ah cun cozah hrim an ser ding a si ti lo a ti hna. Hihi Rangon khua Summit Parkview Hotel ah Chin party 10 leng tonnak an ngei lio ah a chim mi a si.\nFederal Army Kong Cu Kahdaihnak Minthut Hnu Ah Ceih A Si Lai: UNFC nih an hal leng mang mi 'Federal Army' kong cu tutan NCCT le UPWC i tonnak ah ceih a si rih lai lo, kahdaihnak min thut hnu ramkhel kong (political dialogue) ceih tik lawngah ceih te ding in hnatlak a si tiah Dr. Lian H Sakhong nih RFA ah a chim.\nFederal Army hi ralkap lutlai Min Aung Hlaing nih a doh ngai mi a si, ralkap cu i thenthek khawh a si lo a rak ti cang. Nain,kawl ralkap chungah rank sang deuhmi cu kawlmi deuh lawng te an si caah tlangcungmi nih cun kawl ralkap cohlan ding cu a si kho ve hoi lo.\nTlangcung hriamtlai phu zong hriamnam chiahter cikcek cu an fawi men lai lo,KIA le KNU hna cu an hriam chiah an duh lai zumh a har ngai ko.\nHluttaw Nih Cozah Riantuan Tu Hlawh Kai Ter Ding Cozah An Hal: Kawlram chung cozah riantuan tu hlawh kai ter ding ah Pyidaungsuh Hluttaw nih tuni meeting ah cozah sin hal nak tuah ding hnatlaknak an ngei.\nZeizah in dah cozah riatuantu hlawh kai ter an duh timi bel cu RFA nih a langhter lo. A tu kawlram chung cozah riantuan dihlak hi 1.4 million hrawng an si i an hlawh caah cozah tangka kyat 2.4 trillion leng hman a si.\nRepublican Hruaitu Boehner Nih Netanyahu A Va Ton Lai: US House speaker a si mi Republican pa John Boehner nih Israel prime minister term li nak a peh tu ding Mr. Netanyahu ton duh ah Israel kal a timh cang tiah BBC nih a thanh.\nApril thla chungah hin tlawn ding ai timh ti a si. Iran kongah US Republican le Israel Prime Minister Netanyahu an ruahnak ai khat mi a si, an pahnih in Iran nuclear kongah Obama a dirhmun hi an doh tuk. Kan hnu March 3 US Congress ah biachim ding Netanyahu a sawm tu zong kha Republican an si.\nPosted by Lungthli Tum at 02:00\nKherhlai ciammam in tialmi capar (17)\nKeimah Diary (6)\nYoutube Laihla (2)\nLai Capo (1)\nLaimi kan pa le lakah a ho dah na uar bik?\nA Phu Ko\nNigeria Election: Khrifa Pa President Hlun Jonatha...\nTukum Thimnak Ah Bay-luh-wah Nih Cakei Hla Swe A Z...\nYoutube Chung Hla Ngaih Awk Tete\nThawngpang Bultan(March 30)\nDr. Salai Ngun Cung Lian Nih Laiholh Tein Tuni Ai ...\nA Mual Pho Hnu In Vawleicung A Hung Lar Mi Tawk Th...\nThawngpang Bultan(March 29)\nThawngpang Bultan(March 28)\nThawngpang Bultan(March 27)\nTulio Ceih A Tong Ngai Mi Sui Sui Le A Hla 'I Din ...\nHakha Ah Tlangcungmi Party 22 Leng Tonnak An Ngei ...\nRev. Dr. Rual Uk nih New King James version in a l...\nIndia Mi Motorbike Cung Sex An Tuah Ruangah Phaisa...\nKawlram Kum 19 Chung A Uk Tu General Than Shwe A H...\nThawngpang Bultan(March 26)\nChinram Chief Minister Hung Ngai: Chinram Nih Airp...\nThawngpang Bultan(March 25)\nThawngpang Bultan(March 24)\nKawl Ralkap Nih KIA A Phomh Than Leng Mang Rih Ko\nHakha Ah Tuah Mi Avoi 3nak Tlangcung Media Confrer...\nThawngpang Bultan(March 23)\nThanwgpang Bultan(March 22)\nU Nu Plan Suai Tam Le A Theipar Ei Awk A Um Lo Nin...\nThawngpang Bultan(March 21)\nAi Kalh Tuk Mi Economist Pawl Ruahnak\nChin Mino Caah Zohchuntlak Tak Tak Salai Ram Tinth...


Halkha Ummi Hna Rual Bik Thawng Le A Hawile Cei Lak in Phohmi Le Video Recordmi Kyat $500000 Pek Nan Si Lai – Chin World News Evening\nHalkha Ummi Hna Rual Bik Thawng Le A Hawile Cei Lak in Phohmi Le Video Recordmi Kyat $500000 Pek Nan Si Lai\nJune 19, 2020 Salai Van Chin News\nVelh a tongmi kan naupa Ngun Dawt an vuaknak video cu aho cio paoh nih hmuh dih a si. An vuakning zeitluk in dah a fah ti zong video in hmuh khawh a si. Aho cio paoh an thinhung i an lungfaak cio. Ngakṭah a sinak cu um rih ko seh, sizungah nifatin ahma ṭawl ah a kal pengmi a si ti an theih ko buin an vuakning cu aho paoh kan lungfaak cio.\nTutan zongah Salai Pa Duh (Tluang Neh) nih a facebook cahmaiah hitihin a ṭial, “Hakha um bia kan caah hna hi pa le ahawi nan hmuh nak paoh ah cei lak rak phoh ve uh law videos rak record ve uh cun kei ma personal Messenger ka kua uh . Video ka hmuh sin in Kyat $500000.00 kan kuat colh ve hna lai,” tiah Salai Pu Duh (Tluang Neh) nih cun a ṭial.\nVelh a tongmi Ngun Dawt Konglam tawi;\nAmah hi taang 9 a kai liomi a si i nulepa nih thih taakmi ngaktah buangro a si. A luan zarh chungah Cycle cung tluknak in a kut aa hrawk caah sizung ah a hliamhma a tawl lengmang mi a si. Hihi Pa Ngun Dawt konglam tawi kan langhter chih khawhmi a si.\nKan naupa Ngun Dawt cu sizungah a um ko rih a chuak kho rih lo. Cucaah thlacamnak in bawm cio rih hna usih. Damnak tlamtling a hmuh khawhnak hnga thlacamnak in bawm cio rih ko hna usih. Cun, Ngun Dawt caah tiin Salai Robert Ngun Sang nih Gofoundme hmangin bawmhnak a tuahpiak i US $1,753 (Ting 20) renglo a chuak cang. Gofoundme timi hmehpiak law bawmhnak rak pe ve.\nVelh A Tongmi Pa Ngun Dawt Bawmhnak Ting 20 ($1,753) Renglo A Chuak Lawmh A Um Taktak (Ngun Dawt A Dirhmun Rak Rel Chih)\nBreaking News: Pa Ngun Dawt A Velhtu Pahnih An Tlaihmi Hna Palik Nih An Thlah Ṭhan Hna


CNLD IN TONZANG LE TEDIM MP AA CUH DINGMI AH LUNG NUAM LO NGAI AUM – The Chinlung Post\nCNLD IN TONZANG LE TEDIM MP AA CUH DINGMI AH LUNG NUAM LO NGAI AUM\nJuly 23, 2020 admin Lenhloi 0\nCNLD le Tedim-Tonzang Peng CNLD in MP aa cuh hnga dingmi hna min le hmunhma hna zoh tikah lung a nuam lo ngaimi a um.Tedim peng ah MP hmunhma panga a um i CNLD nih hmunhma pahnih lawng ah cuh an i tim. Minung an um lo maw a si hnga?? Kan i cuh zong ah kan tei hlei lai lo, i cuh lo a ttha deuh tiah an ti maw a si hnga?\nTonzang peng ah MP hmunhma pali a um i CNLD nih hmunhma pahnih lawng ah cuh an i tim. A cuh ding minung maw an um lo? I cuh zongah santlai lo a si tiin dah an ruah a si hnga? Tedim le Tonzang peng cu CNLD hotu pakhat a si ve mi Pu Zo Zam hmunhma a si, ti khawh a si. Hotu pakhat a ttuan ve mi nih amah a aiawhnak hmunhma ah atu bantuk thil a can mi hi, zeitindah a ruah hnga?\nHi tluk Hakha-Thantlang le Falam peng ah MP cuh an duh i, hmunhma an i cuhnak ah khuaci an hmuih lioah Tedim-Tonzang peng ah hmunhma 9 ah hmunhma 4 lawng ah i cuh cu.Atu tan thimnak ah Pu Zo Zam nih teinak a hmuh lo ahcun voihnih a pehpeh tein thimnak ah teinak a hmuh lo a si cang lai caah hotu pakhat sinak dirhmun in tttuanvo lak duhnak thinlung ngei kho cang sehlaw a ttha tuk hnga tiah ka ruah.\nZaukphung hmannak ram ahcun thimnak ah anmah an sungh ah maw, an aiawhmi party an sungh ah maw, hruaitu nih ttuanvo an lak tawn. Hotu an sinak dirhmun in aho fial lo tein an i din tawn. Credit:Nathan Pa LD Hmung.\nSALAI LIAN LUAI NIH KUM 5 CHUNG AH AHAR BIKMI A CHIM\nCNLD NIH HI BIA AN CHIM A SI AHCUN LIH BAK AN CHIM ASI


Chinland Post Editor Zaka Ah An Rak Tlaihmi Tuzan Zanlei Ah An Thlah Than – Hakha Cherry\nChinland Post Editor Zaka Ah An Rak Tlaihmi Tuzan Zanlei Ah An Thlah Than.The Chinland Post i Chief Editor Salai Bawi Uk Thang tlaih dingin rallokap nih April 29 ah an inn ah an kal hnawh i,a rak um lo caah amah zaka ah Salai Robert tu an tlai i an kalpi micu tu zanlei ah an thlah than tiah theih a si.\nSalai Robert cu tuni zanlei suimilam 4:30 PM ah an thlah than,kutthlak zei hmanh a tuar lo nain Salai Bawi Uk Thang konglam an hal tiah thawngtheih a si April 30.2021 Zalen Chin post\nUS um Laimi cheukhat hi khuachia bantuk, Kawl ralkap le palik bantuk nan um/si. Mittha lo taktak nan si. Ka cung i tthat lonak nan tuahmi vialte hi kan phuang dih te hna lai. Ka chim dih te lai. Ka ttial dih te lai. Kum 4 a si cang nan dai tein ka um. Nanmah ruangah harnak tamtuk ka tong. Atu cu ngaihthiam kan tim ti hna lo. Mirang pawl sinah nan sining hi ka phuang dih lai. A herh ahcun US cozah sinah. US ah zeitin dah nan phak ning a si ti hna hi philh hlah u. Nanmah bantuk in tthat lonak tuah hi ka thiamtuk ve ko ka duh ahcun. Nan cungah tthat lonak ka tuahmi zong a um lo nan ka cungah harnak le tthat lonak a phun2 nan tuah peng rih ko.\nZeitin dah biakinn chung hna ah nan va i pumh ngam ve ka ti. Ka tuar ning bantuk tein nan tuar ve te lai. Ka sianginn kainak ah fangkhat zong nan ka bawm fawn lo. Sianginn ka kai lio i ka har tuk lio caan zongah aho chawnh hmanh ka tong bel lo. Zeidah na lawh na sianginn kai cu na har tuk maw ti zong ka tong bel lo. Sianginn ka kai lio zongah siseh ka dih hnu zongah siseh harnak le tthat lonak a phun2 ka cungah nan tuah. Mizei nan si kan theih dih ko hna. Nan tuar ve te lai.Credit– Van Tum


Kanpa Pu Henry Van Thio Hi Leiba An Cawh Bia Asi Hnga Maw – Chin 11 News\nKanpa Pu Henry Van Thio Hi Leiba An Cawh Bia Asi Hnga Maw\nPosted By: Chin News June 21, 2020\nBy Aceu-Salai Sang Ceu Lian\nLeiba an cawh caah a si hnga maw kan ti tikah zei leiba dah a ngeih timi biahalnak nih a zulh colh ding khi a fiang. Cucu zei leiba ko dah a si hnga? Leiba ka timi cu zeidang pi khi a silo. Tukum hi NLD nih cozah an ser kho ngaingai te hnga maw timi hi zumh cio a si. Cu tikah thutnak pakhat zong hi an caah a biapi tuk hringhran. Thutnak kong cu chia rih ko ning, Amah kanpa rengreng nihhin tukum MP cuh hi a huam taktak ko hnga maw ti ka ruat ngai. Cu kong cu tlawm tein ka vun com ta lai.\nKawlram phunghram ah President paoh Kawlmi, Vice-President paoh tlangmi tihi a umlo nain Prime Minister Uknak in rak ihruai lio chan ah U Nu ( Kawl ) nih Prime Minister a tuan i, nawl ngeihnak a pelte zong a um lomi President cu Shan Ramukchung Sao Shwe Thaik nih a tuan. Ne Win Chan le Than Shwe chan kha cu tial duh hlah usih. 2010 ah Democracy phung a pelpawi tein thimnak an kan tuahpiak than i USDP nih teinak an hmuh caah Cozah an rak tlaih. Culio ahcun Shanpa Sai Mauk Kham cu Vice-President an tuanter. Cun 2015 ah thimnak a um than i NLD nih a tei caah cozah an ser khawh ve. Cu ahcun kanpu Henry Van Thio bak ruah lo pi’n Vice-President ah an thim ko. Hi lio ahhin Chinmi kan ilawm dih. Buddish pawl le anmah NLD caah kum saupi a pum a pe cang mi upa pakhat hnih bel an rak zai pah. Cu zong ahcun tlangcung mi kip nih rak tanpi cio a si.\nHi a cunglei tuanbia kan zoh tikah Kawl nihhin anmah he aa tluk in an kan hmu kho bak lo. An kan thleidan peng ko, A zik ah an kan chia duh bak lo tihi fiang ngai in a lang. Cucaah tukum hi kanpu Henry Van Thio hi MP hmanh tling than sehlaw VP cu an pe ti lai lo timi a fianter ngai. VP dirhmun in dirhmun dangah vun ithial ding hi a caah a har ngaimi a si. A sikun ah ziahdah aa cuh duh than ne hnga? Cozah ser khawhnak caah MP seat khat te zong a biapi tuk. Cucaah a nih hi ruah loin VP a tuannak thawngin kan Chinram ahcun a limhang a um ngai cang i teinak a hmuh hrim lai ti an zumh caah, Cozah serkhawhnak dingah seat khat te zong a biapi tiah icuh dingin an fial caah aa cuh thannak a si lai timi ka zumh ngai. Phundang cun Cozah serkhawhnak caah MP dirhmun in leiba an cawh kan ti lai cu. Ka phan piak ngaimi pakhat a um!\nVP dir hmun in MP dirhmun ah vun ichuah ding cu a si kho lai lo i khua an ruah piakmi cu a um ko lai dah. A si ahcun zei rian dah an khinh kun lai ti na zumh?\nKei cu သာသနာရေး ဝန်ကြီး (Minister of Cults and Religion ) maw pe sual hna laikaw ti ka phang ngai. Kawlte cu an zertuk i Nawlngeihnak a pelpawi zong a um lomi Vice-President hna tlangcungmi tuanter riangmang in Vawleipi hmai ah, Kan Kawlram ah Tlangmi le Rawnmi thleidannak a umtilo tiah thanh an hmang. Cubantuk cun “Minister of Cults and Religion” rian pek riangmang i Vawleipi hmai ah Biaknak zalawnnak a tamtuk cang, Thleidannak a umti lo tiah an thanh sual lai ka phang. A taktak ahcun Buddish a silomi Tlangmi nih TAO rian hmanh ngah a hartuk.\nMinistry of Cults and Religion ( MCR ) cu zeidah a si i zeidah a tuan? MCR cu Kawlram chung a ummi biaknak vialte zohkhanhtu/tawlreltu caah an dirhmi a si. Biaknak kip nih biakinn sak an duh caan ah hmunhma a zohpiaktu cozah phungning in cohlan piaktu a si. Nain Buddish Biaknak lawng a zohkhanh, hmunhma an pek hna. Cozah nih Budget tam taktak a pek i, cu vialte cu Buddish Biaknak caah a hman dih. Nihin Chinram i Khrihfa Biakinn vialte hi MCR phungning ahcun dothlami pakhat hmanh a umlo ti tluk a si anti. Cun MCR Vuanci tuan ahcun duh zong duhlo zongah Buddish Phungki pawl he ikomh a hau. Buddish puai le laam kip ah itel a hau. Cucaah Khrihfa pakhat dirhmun in MCR Minister si ding cu zoh a chia taktak mi le ngaihchiat awk taktak rian pakhat a si. A taktak ahcun MCR hi Buddish lawng nih an herhmi a si. Biaknak dang paohpaoh nih kan herhmi Ministry a silo lawng siloin a huat bakin kan huatmi ministry a si. Hi Ministry ah Khrihfa mi nih vuanci an tuan sual citcet ahcun Khrihfa mi vialte limhang a zor dih lai. Belnang neh bantuk a si lai caah kanpa Pu Van Thio an khinh sual lai ka phang ngai.


Aung Sann Suu Kyi Nih Facebook Account A Hun Hnu Tlawmpal Ah Facebook Lei Nih An Tuah Piak Ning Le A Post Hmasabik Mi Cu\nKan theih cio bantuk in kawlram kan Pi. Myanmar State Counselor Aung San Suu Kui nih March 31 zanlei ah Facebook account a hun ti kan theih cang, FB Account a serhnak cu April ni 1 si loin March 31 zanlei ah a si cang. Mipi nih kan theih mi cu april nikhat ni tu kha a si.\nMi tampi nih April nikhat Ni ah si caah April fool ah an ruah. Aung Sann Suu Kyi nih facebook Account hi hmang ka tim lo tiin a rak chim cang. Natein Coronavirus ruangah Kawlram zong a buaituk cang caah mipi he fawitein petlaihkhawhnak ding caah tiah facebook hmang cu thil tha tuk mi a si tiin March 31 zanlei ah FB Account cu hun cang.\nA post hmasabik mi cu ” Facebook hi ka hmang duh tuk lem lo, Atu hi cu, Covid-19 kongah kan ram mipi he thatein bia kan i ruahkhawnak ding caah hmang ka duh caah (I didn’t want to use facebook at all. At this time, we’re used to quickly and effectively communicate with citizens about covid-19 challenges) caah tiin a post.\nMah FB account a hun hnu suimilam pakhat hnuah Facebook company nih Blue Badge cu an pek cawlh (Blue Badge hi facebook lei nih an zum mi, an nih bohchan mi le nangmah cu kan theihtuk mi minug, mi caah fakpi in rian a ttuan mi le kan upat tuk mi na si ti langternak a si) Suimilam pakhat chung ah follower ting 2 le ceu (2.5 Lakhs) a ngeih hman i, Cu a post hmasak bik ah likes 128k le comments 20k le share 29k a ngei. Pi. Suu Kyi hi House Arrest ah a um lio ah khan Twitter hmang a duh ti a rak chim cang- Source: Lifesystle Myanmar & DVB\nBe the first to comment on "Aung Sann Suu Kyi Nih Facebook Account A Hun Hnu Tlawmpal Ah Facebook Lei Nih An Tuah Piak Ning Le A Post Hmasabik Mi Cu"


Khah Thaizing Zuamnak Kongah Benjamin Sum Nih Sawmnak A Tuah Cang – Chin World News Evening\nKhah Benjamin Sum nih mipi sinah sawmnak le theihternak a tuah cang. Thazaang peknak he dirkamh cio hna usih. Benjamin Sum: Thaizan hlasak zuamnak ding ccan a naituk cang. Thlacamnak he thazaang nan ka pek i nan ka bawmh cio nak lai zaanfah kan nawl hna. Benjamin Sum Voting No. 77702. Myanmar Idol 2019 Season 4\nRelchih: Tutan Myanmar Idol Season 4 zuamnak ah Grand Final a kai dingmi hna nih Final zuamnak an tuah hlan i an tuah dingmi cheukhat le Winner simi nih hmailei an tuah dingmi cheukhat a tanglei ah kan van langhter chung. Grand Final aa zuam dingmi hna cu zarhthum chung caan pek an si i, mah chungah Judges nih cun teinak hmu ding cu an theih cia cang nain business ai bantukin caansau an laknak zong asi.\nCun, Grand Final an i zuam hlanah anmah le khua ah tlunter an si lai. Nihnih thumchung hi mipi sinah caan hman khawhnak nawl an pek hna lai i, mah chungah mipi thinlung la in mipi an hip kho hna maw? timi hi an zoh bikmi pakhat si te lai. Cun, mah an i dinh chung i an cawlcanghnak hi mipi nih vote pekmi nak hmanh in mark a tam deuh ti si.\nCITY FYM he hnatlaknak an ngaih hnu cun US, Australia, Malaysia le ka dang dang um mi nih an sawm hna zongah CITY FYM nih kalnak nawl an pek hna lo ahcun an kal kho lai lo. CITY FYM sinah theihternak an tuah lai i, tlawnnak nawl an pek hna hnu lawngah an kal kho lai. Cun, Hlasak le show ti bantuk i, a hmuh mi phaisa zong CITY FYM he an i tthen lai. Mah ti kum nga chung an kal tti hnu ah CITY FYM nih album pakhat an chuahpiak ve hna lai.


Trump le Khrifa pawl caah thawngtha sunglawi tuk si cang. Pathian nih US a philh hrim lo\nDemocrat pawl nih ceilak in an doh zong ah Pathian nih a zah cang, Democrat pawl nan sual tuk caah ka duh ning bantuk in Supreme Court ah biacei ding in ka duh mi, Trump hmangin ka thim cang lai tiah Pathian duh ning bantuk in rian a tuan peng mi, Amy cu Senator pawl nih fehter ding in hnatlaknak an tuah cang\nSenate Judiciary Committee’s meeting cu thatein ngei a si cang. Chairman Sen. Lindsey Graham, R-S.C nih Judge Amy Coney Barrett’s Supreme Court nomination confirmation/vote thlak nak ding caan cu motion an chuahpi hnuah tlamtling tein biakhianak tuah a si cang\nChairman Sen. Lindsey Graham, R-S.C. nih cun vote thlak nak ding caan cu 1. p.m. ET, Oct. 22 confirmation hearing hnu zarhkhat ah tuah a si lai tiah US mipi thei ding in a chim. Democrat pawl nih cun, mah vialte hi President duh ning bantuk in/saduhthanak tlamtlingter ding ah an ruah\nGraham nih Democrat pawl hna cu ceilak in aphomh chih hna i, Zai, zai hla u, American Bar Association sin in panel thatein kan ngei cang. Panel ah mi 8, Majority le Minority thim mi4 ve ve kan si. Panel ah kan ngai duh lo ngai mi bia zong kan ngai ve ko lai.\nOctober 22 ah Justice Amy coney Barrett fehternak/confirmation cu tuah a si thiam thiam ko lai tiah ceilak in a phomh chih hna\nRanking member Sen. Dianne Feinstein, D-Calif nih hearing ngei cu a duh tiah a chim i, mah bantuk in rangngai in thil tuah mi hi zeidah a ruang a si tiah bia halnak a tuah.\nGraham, ” 2016 election result kongah nan zai mi a tamtuk cang, Donald Trump cu President dik a si lo nan ti chap . Barack Obama nih John McCain, a tei lio ah khan fak ka ti ngai ve ko. Amy Barrett hi a rian ttuan ding mi kongah a tling lo/qualified tiah nan chim zong ah zum ding mi nan si ti lo tiah ceilak in a phomh chi hna. Credit-RTK\nBe the first to comment on "Trump le Khrifa pawl caah thawngtha sunglawi tuk si cang. Pathian nih US a philh hrim lo"


Sangau Khua I YLA Nih Hremnak In A Thi Mi Kyaw Kyaw Kong Fianternak – The Cherry Par\nSangau Khua I YLA Nih Hremnak In A Thi Mi Kyaw Kyaw Kong Fianternak\nSangau-I YLA President Le A Hawi Minung 6 Hremnakin Pu Dar Hei Le Pi Ci Pen An Fapa Kyaw Kyaw (Kum-50) A Nunnak A Liam? Date: 29 December 2020\nPu Dar Hei le Pi Ci Pen an fapa tlangval Kyaw Kyaw (kum-50) Tayagone khua mi Kalamyo District, Sagaing Devission cu Sangau khua Mizoram, lo thlam a riah nak ah 28.12.2020 Monday zingah kum 5 tluk khua a sak nak Pu Fela a fapa le pa-2 nih a ruak in an hmuh. Kyaw Kyaw a Pa hi Dawng Va, Hakha Peng a si i a Nu hi Cawngthia, Thantlang peng a si. Kawl ram lei ah a pemmi an si. Kyaw Kyaw hi Kuli tuan dingah India Mizoram leiah a kal mi a si. Kyaw Kyaw he aa naihniam taktak mi chungkhat le Mizoram a ummi Kyaw Kyaw a dawtu hna sinin a thih nak kongah hitihin an chim:\nKyaw Kyaw le a tu a umnak inn ngeitu Pu Fela le a fapa le pahnih (an dih lak pa-4) tiin loah an kal i, 27.12.2020 zanlei ah tlun an i timh hna. Kyaw Kyaw hi ka taksa a nuam pah lo caah, kei cu ka tlung lai lo, lo ahhin kaa nuam tuk ko kei cu lo riah hi a nuam ka ti phun a si tiah Pu Fela le a fapa le pahnih cu a ti hna caah lo ahcun an tlun tak. Inn an tlunnak lampi ahcun Pu Fela te chung cu, Sangau-1 President Pu Ram Cung le a hawi minung pa-6 nih bom nan puak maw, bom thawng kan theih tiah an ti hna i, puah lo tiah Pu Fela te nih an leh hna. Asiahcun, thil nan phurh mi kan zoh/check lai tiah an ti hna i an ckeck piak hna. Maihnah le Antam hnah lawng an hmuh (Mah hihi a mah YLA president hrimhrim nih a chim mi a si/ph record).\nKyaw Kyaw unau hi pa-7 an si i nu pa-3, pa -4 an si i a mah hi an unau lakah pathumnak a si. USA ah nu pa-2 le pa pa-1 an um i adang cu Tayagone khua ah an um. Salai PK. Note: An vuaknak hmanthlak le an hrem lio video YLA nih an thlah mi atang ah ka tel chih\n← Trump Caah A Biapi Bik Mi Georgia State\nPresident Trump Nih American Mipi An Tuarning A Faak Tuk →


Kamala Harris Nih Mike Pence Ai Tha Te Lailo – Onlinenungak\nKamala Harris Nih Mike Pence Ai Tha Te Lailo\nZahan Vice President debate ding cu presidential debate nakin ngeih nuam deuh dingah ruah asi. Tonghmanglo lo le hngakchia biaal in biaal an si lai lo hi hna pahnih hi cu. Biadik bak veve an chim te lai i zoh an dawhtuk te lai. Kamala Harris hi California Attorney General minthang asi caah phung le phai dum le dan ah mithiamsang asi caah Trump thiltisual mi kongah upadi kong he pehtlai in chirhchan tha tuk tuk ai ngeih lai caah holh kho loin Pence hi a tuah khawh te men.\nCun Kamala hi Attorney asi ai hngalhnak ah biahal a thiamtuk tikah Pence caah thil foi asi lai lo, nu hi holh kho deuh zong cu an si tawn cu mu. Nain Pence zonghi hmuhtheih leiah tampi a ngei ve cangmi asi caah cutipi cun a mual cu a photer tuk kho ve lai lo (Uar ti ahcun Mike Pence hi ka uar deuh) Chelsea Bawi


Iran Nih Iraq Um US Ralkap Hmun An Kah Mi Ruangah US Ralkap Cung A Cang Mi Cu Khuaruahhar Taktak Si: – Chin World News Evening\nIran Nih Iraq Um US Ralkap Hmun An Kah Mi Ruangah US Ralkap Cung A Cang Mi Cu Khuaruahhar Taktak Si: Nizan ah Pentagon biachimtu Jonathan Hoffman nih a chimnak ahcun Iran-nih Iraq ramchung um US military air base Ain al-Assad, ballistic missiles 10 lengin an kah ruangah ka hmun i um US ralkap minung 34 hna nih thluak (traumatic brain injury) lei ah harsatnak an ngei i, Germany ah zohkhenh an si. An lak ah minung 17 tu cu dam in Iraq ah duty dingin an kir than cang nain a dang minung 8 belte cu Germany in US ah tlunpi in Walter Reed Medical Center ah zohkhenh an si,’tiah a chim.\nUS ralkap hna nih President Donald Trump nawl peknak in Iran General mifim le minthang, Iran ah No.2 tiah an auh mi Quds Forces hruaitu Gen. Qassam Soleimani cu Jan 3 ah Bahdad International airport ah drone strikes hmangin an kah/thah ruangah Iran nih phuhlam in Ain al-Assad a US air base cu a kah colh ve. Asinain US ralkap nunnak a liam mi an um hraw lo.\nIran nih Jan 8 zinglei i Ain al-Assad air base an kah lei ah khan i venghim dingin an chim hmasa hna ruangah atu bantukin nunak a liam mi le hliamtuar an um lo hi si. Iran nih a chimh hna bantukin US pawl hi underground bunker hna i hrawm in tampi an rak i tthial kam manh dih. Cucaah Iran nih a kah lio ah khan an him bawmnak a ruang bik cu si.


Pathian Muisam Keng In Minung A Ser Ti Hi Zei Dah A Si? - Senri Cazual\nPosted by Admin | Aug 16, 2015 | Cabia | 0 |\nGenesis 1:26 ah, “Kanmah mui an keng lai i, kanmah he kan i lo lai”, ti’n Pathian muisam keng in minung a sernak kan hmu khawh. Minung hi Pathian he aa lo ding in ser a rak si. Asinatein, Pathian kan si te lai tinak cu a si lo. Pathian sinak dihlak kan i hrawm lai ti zong a si fawn lo. Minung nih Pathian muisam kan lawhnak cu tlawmte lawng a a si. Cucaah, zei ban tuk zawn te ah dah Pathian muisam (image or likeness of God) keng kan si? tinak kong tlawmpal te’n ka `ial lai.\nBible chung ah Pathian hi thlarau a si ti in a `ial (John 4:24). Pathian muisam cu vawlei taksa (flesh and body) a si lo ti cu a fiang. Pathian muisam kengmi minung tinak cu a lenglei taksa sinak si lo in, chunglei sinak deuh tu a rak si. Cu chunglei sinak hi thlarau sinak a si. Mah thlarau sinak kan ngeihmi ruamg ah cun sertu Pathian he kan i pehtlaih khawhnak cu a si. Cucaah, Pathian he kan i lawhnak le a muisam keng kan sinak cu lungthinruahnak/fimthiamnak (mentally or intellectually) , nunziaza lei (morally) le hawikomnak lei (socially) ah a lang.\nLungthinruahnak/Fimthiamnak lei ( mentally/intellectually): Minung hi fak pi’n khuaruah khawhnak a ngeimi kan si. Cun, dawtnak, zaangfahnak, bawmhduhnak, lunglawmhnak, tbk.. pawl a ngeimi zong kan si. Khuaruah har ngai in thil phunphun zong kan ser khawh. Mah ti ban tuk lungthin, ruahnak le fimthiamnak pawl kan ngeihmi hi Pathian muisam keng kaan sinak cu a si.\nNunziaza Lei (Morally) : Pathian nih minung cu ding te le tlamtling te’n a kan ser. Minung nih `hatnak cu kan duh i, sualnak cu kan huat dih ti cu hngalh dih cio a si. Cucaah, sualnak a karhlonak hnga ca ah phunghram le zulphung (bylaw) a phuphun in minung nih kan ser hna. Sualnak an tuah ahcun a sualnak bantuk in dan tat a si i, `hatnak an tuah ahcun an `hatnak bang thang`hat an si. Minung nih `hatnak a tuahtu hna cu kan dawt, kan sunlawih, cun kan thang`hat hna. Mah bantuk nun ziaza kan ngeihmi hi Pathian mui kan lawhnak cu a si.\nHawikomnak lei (Socially): Pathian nih minung a sernak cu Amah he i hawikomhnak (pehtleihnak) ca zong ah ser a rak si. Eden dum chung ah Adam amah lawng i um cu a `ha lo a ti ca ah Pathian nih Evi kha Adam ca ah a rak ser piak. Adam amah lawng um khawh si lo ca ah hawikom `ha bik Pathian nih a ser piak ti cu a fiang. Pathian zong hi thumkomh (Trinity) Pathian a si ca ah pakhat le pakhat an i pehtleihnak kan hmu khawh. Thil an ser le an tuah ah hin thumkom (Trinity) Pathian an sinak hi a lang (Gen. 1:26; Gen. 3:22; Gen.11:7; Isaiah 6:8). Minung hi mah pi lawng in um khawh kan si lo ti cu kan i fiang dih cio lai dah. Cucaah, nupi le va kan ngei, hawikom dawt kan ser, biakinn ah kan i pum tbk..in hawikomnak ah pakhat le pakhat i pehtleihnak kan ngeihmi nih hin Pathian muisam keng kan sinak cu a langter.\nBiadonghnak: Pathian nih minung a rak kan ser ah hin sualnak ngei lo (sinlessly) le a dingte (righteously) in a rak kan ser. Asinatein, Pathian nih Adam a rak pekmi duhthimnak (freedom of choice) kha Pathian duhlonak leiah a hman ca ah Pathian muisam a rak kengmi minung cu sualnak mui zong a keng chih colh ve. Vawlei nun ning in kan nun ahcun kan chung i a ummi Pathian muisam cu a lang kho ti lo. Sihmanhsehlaw, Pathian nih minung cu a fapa Jesuh zumhnak thawng in sualnak chung in a kan luatter. Cucaah, Jesuh a zummi paoh cu Pathian muisam chung ah nun thar in nun a si cang. Sualnak le thil `halomi paoh hi vawlei muisam an si i, Minung nih Pathian muisam kan kennak cu, ” dinfelnak, thianhlimnak nun kan duhmi nun ziaza, midang ca ah `hatnak thil `ha ser kan duhmi lungthin ruahnak le fimthiamnak, pakhat le pakhat dawtnak he hawikom ser duhnak kan ngeihmi hna hi, “Pathian muisam kan kennak” cu a si”. (Efesa 4:24).\nBy Pastor Joshua Mang Neih Cung\nReference: Created in God’s image by Anthony Hoekema\nPreviousEditor Annkaa ( August)


President Trump nih China le India buainak ah China ceilak in aphomh cang\nAn buai bak ko, Ituknak tiang a chuak sual ah cun tiah mi tampi nih an tih ning le an hna a ngam kho lo ning an chim thluamah cang. India le China karlakah buainak cu dai lei lam a kal kho bak ti lo caah ramri ah ituk ding in tim cia in an um cang\nChinese Communist Party thil tuah ning cu, US President Donald Trump zong nih zoh sawh sawh a tim ti lo. White House Press Secretary Kayleigh McEnany nih cun eastern Ladakh lei ah India le China buainak kongah thil sining thatein an zohpeng tiah a chim\nIndia le China buainak Eastern Ladakh ah President Trump zong nih thil sining thatein a zoh peng. The White House nih thil sining hlethlainak le dothlatnak kan tuah peng. India-China border ah China thil tuah ning kan zoh sawh sawh lai lo.\nAn thil tuah ning nih alangter mi cu Chinese Communist Party an lungput le ziaza cu fiangtein alang ter tiah a chim. Congressional hearing, ah US lawmakers pawl nih Line of Actual Control (LAC) ah China thil tuah a tim ning kong le china kong tampi an chim.\nCongressman Adam Schiff, the chairman of the House Select Intelligence Committee, ” China nih Line of Actual Control, ah thisen chuaknak tiang buainak an rak tuah peng. India ralkap minung 20 an thi, China nih tu tiang an ralkap zeizat an thi ti a chim duh lo, China thil tuah ning hi zoh saw sawh ding a si ti lo, tiah a chim\nSenior fellow at Brookings Institute Tanvi Madan nih members of the House Select Intelligence Committee ah – “People”s Liberation Army of China nih India LAC ah status quo thleng an nih tim ruangah buainak fakpi an tuah chia a chim. Credit-The Guardians\nBe the first to comment on "President Trump nih China le India buainak ah China ceilak in aphomh cang"


Halkha CNLD le CNLD CEC riant’uanning hi lungfim tein khua a cuanmi nih cohlan awk a t’ha maw? – Lai Lungrawn Post\nHalkha CNLD le CNLD CEC riant’uanning hi lungfim tein khua a cuanmi nih cohlan awk a t’ha maw?\nAugust 13, 2020 admin Hmuhning\nCNLD CEC nih Thantlang CNLD chairman le secretary cu “Candidate thimnak kongah ningcang loin nan cawlcang” tiah an rian lawng hmanh si loin party chungtel sinak tiangin an phuah hna. Thimnak cu political party caah a biapi tuk hringhranmi thil (process) a si caah ningcang loin a tawlreltu hruaitu poah cu dantatnak pek hi caansau hmailei partly lamthluan caah thiltha a si ko lai tiah ka zumh i ka dirkamh. Sihmanhsehlaw, Halkha CNLD hruaitu pawlnih MP candidate thimnak kongah ningcang lo tukin an cawlcanghnak tu cu CNLD a dirkamhtu mizapi nih soisel le dohkalh a um lo hlei ah CNLD CEC zongnih an lungtlin pi.\nHalkha CNLD nih MP candidate thimnak an tuahmi ah Saya Robin Zaathang nih Pu Ngun Maung cu Pyituh Hluatdaw caah a tei. Asinain, caan zeimawzat a kal hnu ah Pu Ngun Maung nihcun a sungh cangnak meehmun cu independent in cuh aa tim t’han. Phundang in chim ahcun Pu Ngun Maung cu CNLD chuahtak in an ral ah aa ser.\nCNLD party in Halkha Amyota Hluatdaw ah MP cuh aa timmi Pu San Tin Mang cu Election Commission nih cuhnak nawl a ngeilo (disqualified) an ti tikah CNLD nih Pu Ngun Maung cu Pyituh Hluatdaw ah an party min in an cuhter t’han i Saya Robin tu cu amah lungtling tein Amyota Hluatdaw ah aa t’hial.\nSaya Robin lungput cu uar a um tuk nain Halkha CNLD hruaitu hi lungrawk an si. Party nih candidate ah an thim lo caah independent in MP cuh aa timmi minung cu mizei an si zongah party chungtel sinak in an phuah hrimhrim ding hna a si. Atu cu MP cuhnak hmunhma lehlam an pek t’han. CNLD CEC zongnih atutiang ah t’uanvo ngeitu dantatnak tuah cu chim loin thil sining fianternak an tuahmi hmanh a um lo tikah zoh a chia tuk hringhran. A ngaingai ti ahcun Thantlang CNLD hruaitu an phuah hna bantukin atu thil kongah t’uanvo ngeitu Halkha CNLD hruaitu hi an phuah ve hna ding a si. Zeicatiah Halkha CNLD le Pu Ngun Maung nihhin party primary election phungphai an buar ve hrim ko lai.\nCNLD cu anmah hrimhrim nih “phungphai reprai te he Chin Miphun aiawh in a dirmi party, hruaitu minung pumpak cung menmen ah aa hngat lomi party kan si” an ti lengmang fawn tikah atu bantuk thil sining hi lungfim tein khua a cuanmi Laimi (Chin) poah nih cohlan awk a t’ha lomi thil a si ka ti. A bikin candidate thimnak kongah ningcang nan buar tiin hruaitu rianphuah a tongmi Thantlang CNLD party le Thantlang peng mizapi nih cohlan awk a t’ha bak lomi thil a si.\nNote: Hiti ka chim tikah pumpak in Pu Ngun Maung ka hua lo i CNLD party ka dohkalh hrimhrim lo ( Thantlang peng ah MP cuh aa timmi Salai Van Bawi Lian le Mai Chinchin Pekthang hna cu ka lung an tling tuk i ka dirpi ko hna). Chinmi le Thantlang peng minung pakhat dirhmun in thil sining ka cuanh tikah ka lungtlin lomi ka chim bia a si. Credit: Biak Hnin Sang\nUK Cozah Nih CHRO Phu Tonbiaruahnak An Ngeih Hna, Thawngpang Tha A Si\nCongratulations Salai Lairamthang: Harvard University Nih An Tuahmi Course Pahnih Nak Cu Tlamtling Tein Ka Lim Than


I Ralring Usih, Kan Cungah Atlun Sual Tikah CDF maw Mawhchiat Lai Cih\nZapi Sin Nawlnaknak le Ralrin Ding Thawngthanhnak- Ralhrang hna nih hriamnam bochan in uknak chuh an kan timh caah mizapi zalonnak, nawlngeihnak le mahte uknak nawl a tanhtu hna nih nunnak thap in dothlennak kan tuah cuahmah. CDF-Hakha zong Hakha peng mizapi caah siseh, Kawlram pumpi caah siseh, hmailei tefa hna ca tiang in siseh, dinnak a kawlmi bu a si.\nKan miphun le ram caah tih a nungmi ral paohpaoh dothlen ding le miphun le ram caah thiltha chuahpi ding in nunnak kan thap cang. Ram le miphun caah na ruahnak thinlung, na chawva le thazaang chuah ve ding in kan in sawm.\n1. Dotla lomi ralhrang cozah caah zungkai le riantuan siseh, chawva le thilri in bawmh siseh, phung ning loin pekmi lak ti bantuk hman lo ding.\n2. Dotla lomi ralhrang cozah nih lemsoinak ah an hmanmi nawlngeihnak, chawva, tender le project pawl lak le tuan hman lo ding.\n7. Dothlennak minung hna pumpak min cawi in siseh, dothlennak he pehtlaiin thil a cangmi pawl kongah tuanvo ngeitu theihpinak tel loin siseh, chimrel, catial le langhter ti bantuk hman lo ding.\nA cunglei mizapi sin nawlnak he pehtlaiin nawl ngai lomi cungah thil pakhatkhat a can ahcun ralrin pek cia a si tiah ruah a si lai. Chinland Defense Force – Hakha\nDr.Van Ram Uk: BAWIPA nih Aung San Chungkhar An Ci Ahmih Hna Lai (VIDEO) →\n← Thantlang MP Pu CHAN HAM nih Thau Khua I Thantlang Peng Ralzaam A Veh Hna Lo


US, Australia, Canada le UK Cozah nih “China Olympics Puai kan Zawh Lai Lo” tiin Duhlonak Langhter | The Chin Express\nUS, Australia, Canada le UK Cozah nih “China Olympics Puai kan Zawh Lai Lo” tiin Duhlonak Langhter\nUS, Australia, Canada le UK cozah nih, “China ram ah tuah dingmi Olympics lentecelh zuamnak puai ah kan kal lai lo…,” tiin duhlonak an langhter.\nA ra laimi February thla ahhin China ram ah ‘Ṭhal Caan Lentecelh Zuamnak’ ti zongin auhmi Olympics puai tuah ding asi.\n“China ram ah a ummi muslim pawl, China cozah nih a hrem tuk hna… an nuhrin covo a buarpiak hna…” tiin acunglei ram 4 cozah nih China Olympics puai kan zawh/kal lai lo tiin duhlonak an langhter hi si.\nChina nih, “A nanmah pawl hi i zoh ko uh, nan tuhmi theipar chiakha taktak kan zunter hna lai…,” tiin a tlerh hna.\nUS President zung White House nih, “China cozah nih milu tlawm a simi muslim pawl a hrem tuk hna caah US cozah cu China ram ah tuah ding Olympics lentecelh zuamnak puai ah kan kal lai lo,” tiah a fehter ve.\nUS, Australia, Canada le UK cozah nih China Olympics zawh lo an i timhmi nihhin an rammi cu a dawn hna lo. An duh cun an vai i zuam ko lai.\nCozah lawng kal lo an i timhmi asi, ramkhel lei lawngin duhlonak an langhtermi asi. US, Australia, Canada le UK mipi cu an duh ahcun an vai i zuam kho ko.\nAustralia cozah hruaitu Prime Minister Scott Morrison\nKum 2018 ah Canada nih Huawei company tangka lutlai Meng Wanzhou a tlaih hnu in China cozah he an i hua ngai. Mah ruangah China nih a ram um Canada rammi tampi a tlaih ve hna (a lehrulh) i Canada mipi China cozah cu an huat ngai.\nAustralia Prime Minister Scott Morrison nih, “Liamcia kum tlawmpal thokin China he kan i pehtlaihnak a rawk tuk cang si kaw atu bantukin ramkhel lei in duhlonak kan langhtermi hi China cozah a lau tuk awk si lo,” tiah a chim.\n“Australia rammi hrim nih China cungah hma lak an duhmi asi caah ka tuahmi asi. Tuah a haumi ka tuahmi asi.\n“Australia ralkap thazaang ṭhawnter kan timhmi le naite ah nuclear seh bunhmi titanglawng (sub-marine) cawk kan timhmi zong China cozah nih thi dengin a kan doh peng,” ati.\nChina Ramdang Vuanci Zung biachimtu Wang Wenbin nih, “Australia cozah te hna cu Olympics puai ah ra ve dingin kan sawm zong asi lopi. Ramkhel lei miatnak kawl duh ah a hei awn sawhsawh ve i si. An rat zong rat lo zongah hohmanh an zei poi lai lo. Australia cozah rat lo nihhin China ah tuah ding Olympics hlawhtlinnak samfa tia hmanh a dawn lai lo,” tiah nehsawh taktak in a leh.\nCOVID-19 pulrai a linhsat lincang kum 2020 ahkhan Australia Prime Minister Scott Morrison nih, “COVID-19 a thawhkehnak hi hlathlainak tuah ding asi…,” a rak ti lengmang caah China cozah a thinhung tuk i Australia chuak tampi China kuat a phih caah Australia sipuaizi fak tukin a tla i minung tampi rian ngei loin an vai. Cucaah Australia mipi nih China cozah cu an huat ngai.\nPrevious articleThawngṭha: Meta nih Myanmar ralkap company vialte Facebook hman a phih dih hna lai\nNext articleUN Cathanh: Myanmar Ralkap nih Tuksapur in Khuami 11 an Thahmi Hna Kong


Lal Maung Cung Cinzah Thantlang Chin Miphun Ni Tuah Nak Hmun Kong Ah Theihternak — Chin Miphun Tlangau\nChinram Cozah hruai nak in avoi (72) nak Chin Miphun Ni cu budget tampi dih in Thantlang khua ah tuah ding a si.Thantlang khua ah Chinram huap cozah budget tampi he a voikhat nak Chin Miphun Ni tuah ding a si caah Thantlang khua mi le khuate lei zong rak i ngaih ngai ngai cio a si.Asinain Chin Miphun Ni tuah nak ding hmun cu Thantlang khua lai mizapi kal khawh nak hmun kum dang tuah tawn nak Lal Luai certual ah si loin Thantlang khua hlun kuahel lamchak certual thar ah tuah ding anti tikah mizapi an lung a rawk ngai ngai.\nMah certual hi mizapi nih a um zong an thei rih lo i a hmuh zong an hmu rih hna lo ,khual leng ah a si i a kam ah in khat hmanh a um rih lo, lentecelh nak zung nganpi an sak i ai lim deuh rih lo cu lawng cu a um, a kal nak lam a bi i motor pahnih duhpoah kianh nak le saikel he kal nak ah tih a nung, lam thar cawh mi a si, kattaza ai phah lo i a khu ngai ngai ding a si, tar nu tarpa le ngahchia nunau ke in kal khawh nak hmun a si lo, zan puai zoh nak dingah mino caah a tha lo. Thantlang Siang Inn sang caah cun mengkhat hrawng kal hau ding a si.\nZiah Khualai Lal Luai certual ah tuah loin khua leng certual ahcun tuah nan timh tiah biahal nak kan tuah tikah cunglei nih khika khin rak tuah u an kan ti an ti. Thantlang mizapi caah tuah timh mi siloin maw cunglei bawi pawl caah dah tuah nan timh tiah i caih sup cio a si, khua leng certual an tuah ahcun mizapi kan kal kho lai lo, bawi le mirum motor nei le saikel nei lawng an kal kho lai. Mizapi kal kho hna seh ti an duh ahcun khua lai cerual ah kan thial piak hna seh, an duh le khua leng certual phuanh puai le biachim nak cu hlunghlai tein khua leng certual ahcun tuah ve ko hna seh tiah zapi au aw a si.\nChin Miphun Ni cu mizapi duh nak in a chuah mi a si bantuk in cunglei bawi pakhat hnih duh nak in kan tuah ding asi lo, miphun dang bawi lian duh nak zoh zong in kan tuah ding a si lo. Chin Miphun Ni cu Chin Miphun caah tuah mi a si caah kan catial mi poah ah ” Chin Miphun Ni ” tiah laica in a cungbik ah lianpi in kan tial hnu ah kan miphun hawi a kan hrawmpi mi caah kawlca le mirang ca in kan tial ding a si.Chin Miphun Ni cu miphun tling kan sinak, ram nei kan sinak, ca le holh nei kan sinak, nunphung sang nei kan sinak, miphun thlithuam tling nei kan sinak, kan lungrual nak, miphun hla, miphunlam le miphun paih kan langhter ni mizapi kan i lomh ni a si. Cu caah mizapi hngakchia in tar tiang chun he zan he an kal khawh na hmun ah tuah ah a tha bik, ai dawh bik, airem bik ko. Nawl neitu hna nih mizapi caah ruah than piak khawh ah a tha hnga.\n(A tangah khua leng certual Chin Miphun Ni tuah an timh nak video tawite ka vun thlah chih)


Christmas le Nu Mary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh. – Hakha Cherry\nChristmas le Nu Mary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh.\nChristmas le Nu Mary: Pathian nih Jesuh pawitu dingah a thim lio ah, “Kei cu Bawipa salnu ka si, na chim bang cun ka cungah si ko seh” a ti khawh. Sal dirhmun aa thim khawhnak hi Thiang Thlarau nih a umpi caah a si. A lunglomhnak nih zei dang harnak vialte a lonh dih. Elizabeth a va tlawng. Pum chung naute, thla ruk, nih Mary aw a theih tikah a cawl. Thla thum a va caam chungah Bawipa thatnak lawng te an chim lai tiah ka zumh. Elizabeth nih “Bawipa bia a tling taktak lai ti zumh cu na caah lunglomh awk a va si dah” tiah a lomhpi.\nDawtmi nu hna, kei cu zei hmanh ka si loh, ti hlah u sih. A biapi tukmi Christmas ah kan nu hawi pathum zong Bawipa nih a hman ve ko hna. Mary bantuk in sal dirhmun I thim ve ko hna u sih. Elizabeth bantuk in midang thazang pek thiam ve ko hna u sih. Anna bantuk in Bawipa hmai kawl zungzal ko hna u sih. Kan sinak zawn cio in Christmas thawngtha aupi cio ko hna u sih. Merry Christmas and Happy New Year!\nBethlehem kan rak kal lio -Credit-Sailo Nu Thawng Thluai\nRawlulh Nun atu le atu ulh ngeih lo cun sullam ngei tein Khrih hnuzulh khawh a si lo.\nZualko: (RIP) Thantlang um Pu Cung Kam (Bawi Iang Pa) cu Thlam Inn Leng in a tla i a Nunnak a Liam


Khabib Nurmagomedov Nih UFC In Kaa Din Cang Lai A Ti A Ruang Cu - The Chin Celebrities\nNizan Fight Island i UFC 254 main event ah Khabib Nurmagomedov nih Justin Gaethje a tei hnuah kaa phomh ti lai lo, a tu hi a hnubik kaa phomh a si, kaa din cang lai tiah thawngthanhnak a tuah. Khabib cu a pa thih hnu ah a voi khatnak puai round hnihnak ah Justin Gaethje cu fawi tein a tei i a Lighweight Champion taisawm a runven kho i, teinak a hmuh hnuah hi hi a hnubik puai a si cang tiah a phuan chih hi a si.\nA chimmi cu nihin ah, hi hi a hnubik kaa thuatnak a si cang tiah chim ka duh tiah Khabib nih thinlung zur ngai in a phuan.A chim rihmi cu ka pa a thih hnu i, UFC nih Justin he i thuat ding in an ka chimh i, ka nu cu nithum chung ka nawl. Nain ka nu nih ka pa um lo hnu in UFC ah i thuat ding a ka duhpi lo. Cu ti cun, Ka nu sinah hi hi a hnubik kaa thuat a si lai tiah bia ka kamh. Ka nu sin ka biakam ka zulh hrimhrim a herh.\nCucaah nihin hi a hnubik kaa thuat a si cang” tiah a phuan hi a si. Mirang in rel chih duhmi caah: Today, I want to say this was my last fight an emotional Nurmagomedov announced. After what happened with my father, when the UFC called me about Justin, I talked with my mother for three days, she didn’t want me to go fight without father. “I promised her it’s going to be my last fight. I give my word, I have to follow this It was my last fight.\nNiizan ah Khabib cu voidang bantuk siloin teinak a hmuh bak ah a bawk i tap thluahmah ko. A hawile nih an hnemh zong ah an hnem kho lo. UFC ah ithua rih a duh ko nain hrintu a nu nih a sianh ti lo ca maw, asiloah, a pa thih hnu in a voikhatnak teinak a hmuh thanmi a si ca maw timi theih a si lo.\nRussian Nurmagomedov (kum 32) cu puai 29 puai aa thonghnak ah tuzan tiang a sung ballo caah 29-0 record a tial rih. Nain Justin Gaethje (kum 31) cu tuzan he puai 23 aa thonghnak ah tuzan a sunghmi he puai 3 a sung cang tinak a si ve.


Puai 28 Ah Goals 58 A Khumh Tu Ronaldo Fapa Ronaldo jr – Myanmar Chin\nPuai 28 Ah Goals 58 A Khumh Tu Ronaldo Fapa Ronaldo jr\nOctober 31, 2019 Myanmar Chin Sports 0\nRomaldo Fapa Nih Puai 28 Ah 58 Bak A Goals\nCristiano Ronaldo fapa Ronaldo jr nih Juventus an i thial hnuah u9 in a chuih ve i puai 28 a chuih pi cang hna. Puai 28 chungah goals 58 bak a khumh piak cang hna caah a pa Criatiano Ronaldo a ke a zulh khawh lai tiah an ruah cio.\nRonaldo cu Realmadrid in Juventus ah ai thial caah a chungkhar dihlak zong athial pi hna. Juventus u9 ah a fapa te cu a chuih ter ve i a voikhatnak a chuih hmasabik lioah kawl 4 a kawl . A tu hi puai28 lawng a chuih rih nain 58 bak a kawl cang.\nCun, midang nih an kawlnak hnga caah voi 18 a tuah piak hna. Culawng siloin Juventus U9 nih kawl 76 an kawl mi vialte hi Ronaldo Jr he ai pehtlai ti a si. Ronaldo nih a fapa hi traning a pek pah lengmang ti a si.\nBanjamin Vote A Tambik Cang


Bai Dinh pagoda- Hoa Lu capital - Trang An grotto in Ninh Binh province\nsave Tour ID: 15323\nVisit Bai Dinh pagoda - the biggest pagoda in Indochina.\nSitting on the boat, discover caves, see beautiful landscape Try the special food in Ninh Binh.\n8am: Pick up at your hotel\n11 am: Visit Bai Dinh pagoda\n12 pm: Luch time\n1.30 pm: Sitting on the boat, discover Trang An grotto\n4 pm: Visit the old capital Hoa Lu\n7pm: Drop off at your hotel\ntour guide fee, entrance ticket, boat ticket


KRISMAS KA NGAI COLH\n2003 Krismas ni sung cu kan phaan. Mah ni ah hin suimilam 24 a um ve ko nain suimilam 7 chung lawng Krismas ca'h kan hman hnek. Zanlei suimilam pa thum in thok a si, tuan deuh zong i thok lo in. Ni tawite cu kan tawiter chin. Ni sung cu kan sunter chin ve. Kan lung aa lawm. Kan herha a zaang. Pu Sang Maung nih pumh a uk. A awdang a ttha ngaingai. Rev. Dr. Van Ni nih phung a chim. Christmas message a chim mi cu, American system ah Laimi kan luh ve a hau ti a si, a fawinak cun. Intellectual ca deuh ah chim dawh a si. A phungchim lio ah rawl-um a thiar mi an lut an chuak pah nain lungtte lo te'n a chim khawh. Dallas Area cu Fort Worth le Lewisville le Irving le Dallas ti in an um i Dallas pawl nih hla an remh. An hlaremh a ttha tuk i, 'Mah hna hlaremh hnu i kannih remh ve lai cu' ti in ka ral a chia nawn. Asina'n patling ngalcangcang cu kan si i kan tthuat ve ko. Aho nih an ngai hnga maw tiah ka ngiat pah ziar hna i tthate'n an kan ngaihpiak ko.\nKaa lawmh ngaingai nak pa khat cu, bu an ifonh a si. Krismas tuah nak ah cun zei bu e zei bu e ti a um lo. Itel cio a si. Pulpit kaitti a si. Mah bantuk cu kei ka duh. Krifa phung a si awk a si ka ti. Kawlram UPC i an pa a si mi Rev. Dr. Ral Buai i a fa Sazamah Linda mui kan hmuh mi hrimhrim nih a kan lawmhter colh. Linda cu a ngakchiatte in duh a nung zungzal mi a si i atu zong ah mizakip lung a ton hna (translation lei linguistics a cawng mi a si). Iangku (Run Nei Iang) le a u Lili zong an rinhchanh ngaingai hna. Baptist sin ah ipawl hna hlah seh law Pathian ca i an thazaang le aw-aan thawh nak hmun tlawm deuh an ngei men hnga i an paam ngaite hnga. Iangku nih cun "Oh Holy Night" a kan sak piak. A hlasak nganglak i zoh na ah hman thlak zong te ka philh dih (hlaremh i a ngal a lang mi khi a si).\nZamawt, an pasator nih laksawng phawt rian a ka khinh ttung i henta, a duh mi isawm hna seh ti ko lo in a ka bawm tu ding cu amah nih a thim dih hna. Rual-u deuh mi-smart lawngte a thim hna. Elaw khah, mi biapi a hrelh ttung tiah keimah te nih leng no ka va iruaih. Hmai piano kam ah laksawng cu kan sersiam. Hawi i laksawng an fun kar ah kannih nih an nambar kan ttial hna. Minute cu nambar a ttial ah, keimah bang in, fiangko fiangko in a ttial hna. Kan ttial dih in nambar cu zaapi kan va phawt hna, chung in. Mah dih cun, rawl isuah ah kan ithawh i henta, Salai Ni Thang fa-torhchuaklo ttheu nih mic in a kan au leen--rawlsuah ah an ithawh cang e ti tehna in. Saktattettawt mi-hmu ko a lo. Mah mi hi zei dah a au lengmang hnga ka ti. 'Na mic kha pit seh' hei ti ka duh. Zan i a dawtnak a ngan ka ti mi a ka dawt chung tawi dawh in a um. Rev. Chum Awi nih le thawng a thanh fatin minute he cun a kan hnor vuk lengmang. Tikir celh an chuak lo. Nu si ning law 'aisi-a' ka ti cang hnga, hi hi (nu nih in).\nKrismas zanriah rawl cabuai cu kan kil. An rawl a thaw. Pu Siang Awr le Pi Hlei Sung i an kan dangh mi a si. Caw le vok a si an ti. Kan ilawm ngaingai. An chuan ning zong a thaw. Buh zong an utter in an hrulhter lo. An fel. Keu le keutte hlei ah rawl ei nak namte zong annih cu an ngei. Ca ah na kan ttial sual lai ti phaan ah kan cawk e an ti. Mah na cun atu ka ttial tthiamtthiam hna. [Hmanthlak i hi cu kannih pathum rawl kan khim hnu ice cream kan ei lio a si cang. Necktie sen hi Chanchan (Chan Hnin Htwe) a si. Music minung a si i amah lo cun Dallas Laimi cu solo zong kan sa kho lo an ti. Tlangval a si khih, nu pawl.]\nDallas pawl an si a fah ning cu, Krismas ni chuah awk Krismas hlaphel koko hmanh dahkaw an ngeih lo cu! Lai sak mi ah, Jenny hlaphel zong, Siangpahrang Bawi zong cawk awk an um ko, Krismas hla veve. Mirang hla zong cawk awk a tor. Hlaphel phel khat koko hmanh icawk khawh hna lo cu zeitin dek an sifah an celh (anmah chim hna hlah u, nan ka hloh lai). Kawl hla sawhsawh an chuah. Kei nih, "Phit zokzok u" ka ti hna. Mah cun Za Zi hla an chuah, love song. "Mah zong cu Krismas ni he aa tlak lo" ka ti hoi hna. Vansan ah Hniarlawn Hlaremh an chuah. Aa tlak pek lo. Kumvoi cu Krismas hlaphel nan icawk khawh nakhnga nan fongvoithu zong zuar u law ti ding an si.\nRawl ei dih cun laksawng phawt a si. Hmai in Chanchan nih nambar a au i nu pa hnih nih a laksawng tonghtham an bawmh hna. Laksawng i nambar aa benh mi poh rat i laak i kheh taak a si. Awngbali zuh bantuk. Indianapolis i CEBC ah khin laksawng thlen hi upa ca ah cun a hau lem lo ti in, voikhat cu, kum 15 tang lawng ithlen an rak tuah. Khuakhan an thiam tuk ka rak ti. Phawt tik ah nambar pa khat minung pa hnih an pek hna. Mah hna cu an thlenter hna. Mah cu a rian a rang. Biana ah, voi sawm nga ah akhuah in minung za khat auh a si i suimilam pa khat hrawng a rau hnga. Apakpak i auh ah cun voi 100 auh a si i suimilam pa hnih tal a hau cang. Kannih cu anuar phun in kan tuah. Minung 116 hrawng nih apakpak in ra laak a si i caan a rau pah. Kei tu cu "ka tthut nak a ttha" i zei can hmanh rau seh law ka zei a poi lo. Caan a liam tuan lai ti hmanh ka phaang leh.\n"Lunglawmh nak ni tawite, liam lai ka'n siang lo,\nKan liamtak hin hlah mu, Krismas ni sung bik,\nZosuah hmai' na dir bang kan hmai ah dir ve,\nKan aw ngeihchun in kan in thangtthat lai"\nKan tthutnak cu hmai piano pheen ah a si. Mic pa khat an ka hmanh ve; rak holh lengmang ve law tiah. Leng sung pawng tthu kan ti cu tlangval dang nih an ka helhum pah, a "sermon" sual lai ti maw an phaan zei dek. Kei nih ka rem ziar hna lo. An ka but tuk tiah ka ruah. Maradonna bawlung tin ah maw an ka rel hnga ka ti. Ka si a vang e tiah Chanchan ka chimh i mic in zaapi theihte'n atthawl in a ka tthawlpiak hna (rian zong ifialter tal lo in). Mahti hin capo in kaa laa i mi laksawng laak poh ah ka rak holh lengmang ve. Ka hmurka a panh pah. Ka mawh tuk lo. "A haang te" hrai tan hrawng ka hunh chinchin hna seh law vaireu puah in ka puak ko hnga. Coke le coffee he lawng cun zaapi nihter a har deuh, ka kum zong a hmai ka khap pah ti lo i. ["A haang te" cu wine]\nLaksawng ah kei cu single use camera ka ting. Nunu ka tthenh. Laksawng phawt a dih lai te ah khin Chanchan nih, cabawm te aa chuah i, Rev. Ngun Awi nih Bethlehem Arfi hla bia a ttial tu lawmh nak ah laksawng a chuah i ra hlam seh" a ti. Ka pawng i minute he cun kan va laak. Minute nih cun cabawm cu a hon i, $20ca pa hnih a pharh. $40 a si e tiah kan thanh nain $100 a si tthan. Kan ilawm ngaingai. Kan tthut in Chanchan nih cun, "Tangka za khat hmanh rel khawh hna lo" a kan ti. Mah tan i an ka capo mi vial lak ah mah capo cu kaa lawmh bik a si.\nZan ah pumh a si tthan. Zan pumh sak awk ah hla zong iring hna hlah, drama le skit te zong aho nih cawng kho hna hlah. A rocar pah. Krismas a dong tu khom hmaikhah te an si lo. Cu hlei ah Krismas hla kan sak a tlawm tuk i ka lungkhan a si lo. Krismas nuamhter nakding ah cun ahlankan in Krismas hla tampi sak ah a ttha. Sak setsai lo ah cun Krismas thlam a leng kho zokzok lo i zeikarlo ah a ni a liam.\nPumh dih in hla nuam kan sa hna lai e, krifa hla he, ram hla he, leen hla le zuun hla he kan sa hna lai e, Pa Hlun nih a kan hruai lai e, biakin compound inn chung ah mah hla sakpi nak nawl kan pek e, tiah Rev. Dr. Chum Awi nih tthalakte'n thawng a thanh cia. Reverendpa cu mi hlawp a tloter tuk. Bethlehem Arfi hla kan cawn zong ah cun tel ve a duh tuk nain caan aa ngei lo an ti. Kan remh hmadung ah, "Hlathiam nangmah bantuk nih mah hla thiam lo va um hlah, ra ve, ra remh ve" kan ti i Dr. Van Ni he an kan remhpi. Dr. Ceu Lian Thang nih tingtang a tum. Doctor pa thum he hla remh cu a nuam bak. Dr. Duh Kam tho ve seh law pa li an si leh hnga. Dr. Duh Kam cu phungchim a si. A phung chim a ttha ngaingai. Kei cu phungchim ngaih pah in, pumh dih sak awk hla cu hnawnam in ka ttial pah, bulletin sheet ka khawmh i. Fung ruk ka ttial manh. Awttha nih mic in an au lai tiah. Ram hla fung hnih, zuun hla fung nih, krifa hla fung hnih. Mangbik Sangcem zong aa tel, laam nak ah tiah. Asina'n pumh a dih cu zan suimilam 10:00 hrawng ti cang kaw thil sim le ttin mit lawng an au i mi kan tlai kho ti hna lo. Marilyn te inn tu ah itthial ko usi kan ti i ttin zai kan rel.\nKrifa lungrualte i lentti a nuam hringhran\nTthen ti lo i zungzal lentti kan duh zong ah,\nVawleicung cu tthen nak ram a si bantuk in,\nKan ttian riangmang ko lai, ngaihchia mitthli tla in e.\nNote: Mah hi relnuam ah ti i ka ttial mi a si. Leng no kong ka ttial chih mi zong hi zeiti lei i ttial a si lo; a reltu thanuam nak ah ti i ka ttial chih mi a si i amah zong nih midang zong nih lungthiangte'n rak ruat sawh u. Mi thang ka tthumh sual ah a um ah cun kaa tinh ning lo pi a si lai.\n[Mah hi 2003 dongh ah tial i, http://ceu.00freehost.com/Dallas/Krismas.htm i aa chia mi a si.]


Lawmhnak mitthli a luang: Pastor Van Biak Thawng telh in ralkap nih an tlaihmi hna an thlah cang hna – Chin World News Evening\nThawngpang ṭha-Pastor Van Biak Thawng telh in Matupi ah kawl ralkap nih an tlaihmi hna cu tuzaan March 13, 2021 suimilam 11:00 PM hrawngah an thlah ṭhan cang tiah thawng kan theih. Lawmh a tuk hringhran. Asinain, hliamhma an tuar maw tibantuk an cungah zeidah a cang timi langhter a si loh.\nTutan ah an tlaih i an ṭhanmi hna hi Matupi ah Pastor a ṭuan liomi Pastor Van Biak Thawng le khuami hna chungin Sai Nawlar, Swam David le Salai Amon hna an si i kan hnulei March 10, 2021 ahkhan tlaih an si i Pastor Van Biak Thawng hi Biakinn i thlacamnak in a lawi leiah an tlaihmi a si i tuzaan ahcun an pathum tein an thlah cang hna.\nTutan i an tlaihmi hna kongah tuni thawngpang a ummi Chinmi vialte lau lengmang in a kan chiah dih. Cucu zeidah asi kan ti ahcun, khuami (khua upa) hna nih thlah piak dingin an nawl hna nain an ralkap lei nih cun nithum hnuah thlah ṭhan te dingin an ti nain an thlah hlei hna loh. Cun, an tlaihmi hna chungin Swam David thil puan ah thisen aa nehmi cu tuzing ah chungkhar ralkap lei nih an peek hna ti thawng kan theih dih cio lai.\nCu nih abikin Chinmi lau tuk a kan chiah. Nain, tuzaan ah an thlah ṭhan cang hna timi thawngpang kan vun theih cu lung a hmui taktak. Amahbelte zei bantuk dirhmun dah an um le an hliamhma an pu maw ti bel langhter a si loh. SHARE in rak kan bawm ve. Chirhchan: The Hakha Post/Matupi Times\nA Poi taktak: Chin Mino hruaitu pahnih ralkap nih tlaih dingin an ti cang hna


Thin Zar Wint Kyaw Cu Hot Ngaiin Mipi Sinah A Rak Chuak Lang Tthan – Lai Holh News\nThin Zar Wint Kyaw Cu Hot Ngaiin Mipi Sinah A Rak Chuak Lang Tthan\nBy ronaldaung on August 12, 2019\nModel & actress a simi Thin Zar Wint Kyaw hi cu a hlan lio tein sexy leiah minthannak a hmu i ,mipi thazaang peknak zong biatak tein a hmu vemi a si. A muisam aa dawh pinah a taksa le a pungsan zong an i dawh hna.\nThin Zar Wint Kyaw hi cu puai kip le dawr onnak kip ahhin sawm a tong i, fashion design dawhdawh he hmuh lengmang a si. A nih hi cu hawihlei in aa phundang ngaimi fashion he a rak lang tawn. A caan ahcun a sexy taktakmi fashion he zong hmuh lengmang a si fawn.\nAsinain a tukar hrawng ahcun a thilthuam fashion hrukeih kongah fak a tong ngai cang. A hlan banyukin a sexy tukmi le zohchia lei a simi fashion pawl aa hrukeih tuk ti hna lo. Cu tikah mipi thangtthatnak zong a tong ngai cang.\nSource: Thin Zar Wint Kyaw\nMuidawh Thin Zar Wint Kyaw zongnih hin a muisam dawhnak le a taksa tthatnak hna hi a social hmangin a rak langhter lengmang ve. A fashion design dawhdawh hna zong a facebook hmangin mipi sinah a rak phozaar ve tawn.\nA tutan zong a nakmi fashion dawh taktak he puai a kalnak hmanthlak dawh pawl hna cu a facebook hmangin mipi sinah a rak phozaar tthan. A tutan a fashion design cu a sexy tuk lo nain, a hot pah tthiamtthiam ko.


lakshmi puja totka\nLakshmi puja totka Lakshmi Puja - Wikipedia, the free encyclopedia Lakshmi puja is performed during Diwali, the festival of lights. According to ... This is also the reason why the broom is worshiped on this day with offerings of haldi ...\nFree lakshmi puja mantra Download Free lakshmi puja mantra Download at WareSeeker.com - The transcendental holy name of the Lord, When a qualified person chants hari nama, this light diffuses, thus ...\nLakshmi Puja Profile - Photos, Wallpapers, Videos, News, Movies ... ... pictures, Lakshmi Puja photogallery, Lakshmi Puja songs ... LAXMI PUJA Lakshmi pooja Mahalaxmi Puja Mahalaxmi Yagya ... Which game will you prefer to download?\nDiwali Puja Maa Lakshmi Puja Maa Lakshmi Aarti Diwali Maa Laxmi ... Diwali Puja Maa Lakshmi Puja Maa Lakshmi Aarti Diwali Maa Laxmi Pooja Maa Laxmi Aarti Diwali Pooja: Download free mp3 music Diwali Puja Maa Lakshmi Puja Maa Lakshmi ...\nLakshmi Puja Muhurtham based on your Rashi or Moon Sign | Hindupad Catchy Terms: how is overall vrishabha rasi 2012 after may 2012 and makara lagna moon sign, best time to perform lakshmi puja daily, simha lagna thula rasi, how is ...\nLakshmi Puja Muhurat for Diwali 2011,Dhanteras Festival ... Lakshmi Puja Muhurat is during Pradosh Kaal when Sthir Lagna prevails. The importance of the Sthir Lagna is that if puja is done in this muhurat, Lakshmiji will stay ...\nQuestions: Performing Vaibhava Lakshmi Puja I was looking at the book for the Vaibhava Lakshmi Puja the other day in a ... Does anyone know if the Vaibhava Lakshmi Puja booklet is available online in PDF format (in ...\nHow to perform Lakshmi Puja on Diwali - Delhi news, events ... This resource will answer the question that How to perform Lakshmi Puja at home on Diwali?To know the complete process of Lakshmi Puja at home on Diwali read the ...\n2013 Diwali Puja, Lakshmi Puja Timings for Ujjain, Madhya Pradesh ... Vivah Muhurat; Indian Calendar; Hindu Tables. Choghadiya ... 2013 Lakshmi Puja Timings for Ujjain, Madhya Pradesh ... for Lakshmi Puja is during Pradosh Kaal when Sthir Lagna ...\nWebsite Meta Keywords Diwali Lakshmi Puja\nOnline Lakshmi Puja


Pi.Naomi Te Unau Nih Pathian Thangthat Nak Hla An Sak Thar Mi Cu A Tha Kho Tak Tak. – Kawltu Team\nOctober 27, 2020 October 27, 2020 Pu Tawn Mang\nPi.Naomi Par Tha Sung te unau nih Pathian thangthat nak hla an sakmi cu a tha kho taktak. An thiam kho taktak si. Tu tan pi.Naomi te unau nih Pathian thangthatnak hla an sakmi hi “Jesuh dawtnak le vel” timi hla Pu.Bawi Thiang Bik nih a phuah mi a si. A tanglei bik ah a video zoh khawh a si lai.\n(A video na zoh hlan ah an chungkhar hmanthlak pawl hi van zoh ta rih) Kan Lai hlasakthiam kan uar ngaingai mi Pi.Naomi le Pu.Bawi Thiang Bik te chungkhar hmanthlak thar pawl cu zoh an nuam kho taktak. An fate zong duh a nung chin lengmang. Hlasakthiam chungkhar ciammam an si ko hi. Pi.Naomi Par Tha Sung te chungkhar hmanthlak pawl cu an i dawh law law khi asi.\n← An Tafar Te In Kawlram Pumpi An Hninh Than Cang(Video He).\nDr.Anna Hluan Nih Surbing Airport Ah Vanlawng A Tum Nak Kong Cu Mah Ti Hin A Chim. →


Mipi Ka Khamh Hna A Tinak Ah Thi Lak In Kahmi Hero Zin Min Htet – Chin World News Evening\nMarch 8, 2021 Salai Van Myanmar News\nMipi nun ka khamh hna a ti nak ah amah tu thi lak in an kahmi Hero Zin Min Htet (Kachin) Nihin Kachin ram Myitkyina ah ralkap nih mipi sandahpiahmi an kah hna. Pahnih an thi a dang 4 leng hma an pu. Nihin kah that a tongmi pahnih lakah pakhat cu mino te kum 23 Zin Min Htet a si. Zin Min Htet cu chuahpi unau 3 lakah a hniang bik a si.\nCun fapa fangkhat ngeihchun mi a si fawn. Dawr ah rian a tuan i hringtu a nu a cawmmi pa fel hawikom ca zongah mitha a si. Nihin sandah an piahnak ah palik le ralkap nih mipi cu an kah hna. Cu ti mipi kah an ton lio ah cun Zin MinHtet nih mipi ka kham hna a ti nak ah amah tu cu a lu ah an kah i a thih hi a si. Saya Tluang Ceu Thang\nRelchih: Social punishment hi ram thanchonak a dawntu ram a hrawktu “corruption” dohnak hriamnam a si bantuk in Tulio caan ah “social punishment” kemh chih zong hi a biapi ko. Ram le miphun caah ka ttuan ve lai tiah aa pumpe balmi vialte tulio bantuk caan ah daite in a um i, aa thupmi vialte kha rak iching chiah hna ulaw, Federal Democracy kan hmuh tuk zong ah ithup thai te hna seh!\nTulio bantuk caan ah Mipi lei ttang loin, Ralkap, terrorist lei a ttangmi hruaitu paoh kha, rak iching chiah u! An techin fapar chan tiang miphun zuartu ah chiah leng awk an si lai. Abik in Ralkap Terrorist lei a ttangmi paoh hi, mi zei an si fiang deuh in Mipi nih kan theih khawhnak hnga, phozar ko hna u! Cu lo ahcun hmailei ah tthutdan tthatha, ram dawtu savo kha, anmah nih an tingco sual lai.\nChap: CDM a tuahmi lak ah a thli tein um in CDM upa hna an khuakhanmi le an thil tuahmi thli tein police le Ralkap sinah report a tuahmi spy an um lengmang. Mahbantuk minung hrim kha zoh sawhsawh awk an ttha lo. Laimi/ Chinmi hrimhrim nih Ralkap caah spy ttuan le miphun hawi fahnak pek kha ithim ding a si lo. By Zasang Cinzah\nShare cio hna usih Thantlang kongah thawngpang dik lo a chuak


Laldinthari Zong Ai Sum Kho Ve Ti Lo Esther Kong Fiang Ko In A Chim Cang Hih Esther Sining Ka Theih Dih Tiah A Ti – Chin World News Evening\nLaldinthari Zong Ai Sum Kho Ve Ti Lo Esther Kong Fiang Ko In A Chim Cang Hih Esther Sining Ka Theih Dih Tiah A Ti\nJanuary 14, 2020 Salai Van Thawngpang\n2017 Galaxy Star hlasakthiam zuamnak ah Top 5 tiang a phanmi Lainu Laldinthari nih a hawinu Myanmar Idol Winner a simi Esther Dawt Chin Sung cu aw ttha, muidawh le thinlung ttha a si tiah fiang koin a vun chim ve cang. Tha tein rak ngai ve Laldinthari nih fiang tukin a chim ko hih. Esther Dawt Chin Sung he aikom ngaimi an si i ramdang lei hlasak an sawm hna zongah a zul dawimi le a kom ngaimi an si i atu ahawinu sining a vun chim ve cang.\nLaldinthari nih a chimmi cu ” Esther he kan i theihnak hi a saupi cang i ramdang zong kan kal tti. Pakhatnak laksawng a ngah hnuah tampi a puitling i a tthangcho. Ka hmunning bantuk a si ti lo a puitling chin lengmang. Cun pakhatnak laksawng a ngah ruangah a kan philh cawlh lo. Pakhat laksawng a ngah hnu zongah pehtlaihnak a kan tuah.\n“Kan karlak chinchiah tlak cu ramdang kan kal tti kan um tti i a konglam a dihlak in ka theih dih ve bangin ka konglam ka sining a theih dih ve. Myanmar Idol ah zuam a duhnak a hramthawk tein a ka chim cang nain ka rak zum lo. Zeiruangah dah ti ahcun laksawng a ngah cang a si. Voikhat cu khual ka tlawng lai ca a ka kuat i na tlun tikah biachim kan ngei tiah a ka ti. Cun Myanmar mipi nih an uarmi le an duh phun hla hibantuk a ka hal nain ka theithiam hlei lo. TV i ka hmuh hnu lawngah Phone ka chawnh i zuamnak ah a tel ka theih.\n“Athatnak cu a aw phundang a si i a aw a dawh bantukin amah zong a dawh. Cun a thinlung put ruahnak a ttha tuk. Caan ttha a um ahcun hlasak tti chuahtti zong ka duh. Atu dirhmun ah cun pakhat a co kate a si ruangah caan a ngei (buai) tuk i kan i chawn tuk lo,” Laldinpari nih Esther Dawt Chin Sung kong cu chim phuannak a ngeih.\nNote: Kawl holh in a chimmi Laica-Lai Holh in kan leh chawmmi a si tikah kan palhnak le a si lo ningin kan leh sualmi um cun nan ka theihthiamnak lai kan in nawlpat duh hna. Video kan chiah chih ko caah Kawl Holh theihmi le thiammi nih cun tlamtling deuhin zoh khawh le ngaih khawh a si.\nVideo ahhin tling tein ngaih khawh a si.\nCNA Nih AA Atuk Zong Ah Chinmi Cung Ah Dindeih Nak Le Federal A Tlunpi Lai Lo


Chin ramkulh ah a ummi Rawn Party pawl hi cu Chin issues kongah — Chin Miphun Tlangau\nChin ramkulh ah a ummi Rawn Party pawl hi cu Chin issues kongah\nSeptember 14, 2020 Salai Ephraim MYANMAR 0\n2020 THIMNAK: ISSUE VOTING versus PARTY VOTING!Thimnak ah Issue voting vs. Party voting hi a um tawn. Mi tampi cu party an zoh theng lo, “issue” zohin mee an thla. Biana ah: Catholics tampi cu “pro-choice” ah siloin “pro-life” a dirpimi deuh poahah mee an thla. “Independence” a duhmi poah cu Scotland ahcun SNP party thengah mee an thla. “ Immigration issue” pakhatnak a chiami Chinmi bantuk nih Trump kuangah mee an sanh a har deuh ve ko lai. Cucu “issue” zohin a kalmi an si.Cun mi tampi cu party zohin mee an thla. Biana ah: Kawl miphun cu DASSK a umnak party kuang thengah mee an sanh deuh ko lai, “issue” kha an zohmi asi theng lo. Cun Kawl middle class nih Arakan Party kuangah mee an sanh ti hi a um tuk fawn lai lo. Cun Shans le Arakans kokek taktak nih Kawlmi dominated Party phunah mee an thla duh lem fawn lai lo. Bamar, Shans, Arakans miphun pawl hi “Kingdom Status” tiang a rak phan balmi an rak si i, an khuaruahning hi a pipa deuh, “inferior complex or low-self-esteem” an ngei lem hna lo. Cun Christian State aa timi Aizawl middle-class pawl nih: BJP kuangah mee thlak cu Hindutva (hegemony of Hindus or the Hindu way of Life) zumhnak a cohlangmi phunah an ruah ve i khuachia kuangah mee sanh tluk khin an ruah ve, BJP kuangah mee an sanh duh theng hna lo. USA ahcun “Red States” ah Trump nih campaign tuah a hauh theng lo bantukin “Blue States” ah Biden nih campaign tuah a hau theng ve lem lo. Hi pawl ahcun “Party-line voting” nak hmunhma pawl an si. Teinak biakhiaktu cu “swing states” asi caah cu hmun deuh lawngah mee leemsoinak zong cu an tuah caah “battleground states” ti zongin auh asi. Cu bantuk cun Party voting asiloah party-line vote in a kalmi hi thimnak ahcun a um ve tawn.\nKawlram thimnak a phak tikah Issue voting vs. Party voting timi lei siloin individual voting vs. party voting (pumpak maw party) ti deuhin bia hi a um pah tawn. Hihi ram tampi he kan idan deuhnak pakhat asi tawn i, kan no deuh rih caah ”issue” ngai a khelmi “level” kan phak rih lo asi hnga maw timi ruahawk khi a umter tawn. Pumpak maw Party timi biahalnak ka hmuhah Social Science cawnnakah social scientists hna nih fak ngaiin an i el tawnmi “Agency vs Structure Debate” khi lung a chuak tawn. Ngaingai ahcun: Electoral Democracy ahcun “pumpak maw party” timi hi a um kho ngaingai lo. Zeicatiah “pumpak” cu “party” cungah a um kho lo timi cu buu kalning le hruaining a fiang cangmi nih el awkah an rel ti lo mi thil asi. Pumpak nih party norms, party rules, party policy, party discipline cungin rian a ṭuan kho lo. Pumpak pakhat lawng nih cozah a ser kho lo. Pumpak pakhat lawng nih ram a uk kho fawn lo. Pumpak pakhat lawng nih upadi a tuah kho fawn lo.Democracy timi cu “aristocracy le dictatorial rule” uknak phun asi lo. Mi tlawmte uknak “oligarcy” asi fawn lo. Mirum mingan deuh uknak “pulutarchy le corporatocracy” zong asi lo. Pahrang ngei le a thiamhleimi uknak “meritocracy” zong asi lo. Democracy cu: mizapi uknak (government of the people by the people and for the people)kha asi.Ralkap Nahwahtah le Nahahphah cozah: Saw Maung le Than Swe chan bangin pumpak pakhat duhnak lawngin upadi zong an tuah i ram zong an uk bantuk ruahnak kha “pumpak” timi tiluan a hoihmi cu asi i cu nih kan khuaruahnak khi a chilh deuh rih caah asi hnga maw ti zong ruahawk a umter pah tawn. Phun dang cun: electoral politics ahcun pumpak cu “structure” tangah a ummi khi asi. Democrary ram ahcun “pumpak” cu chim lo; nawlngeihnak (sovereignty) hmanh kha cheuthum in an ṭhen: executive, judiciary, legislative tiah an cheumi kha asi. Kawlram hna ahcun: Tatmadaw a um rih i, cheuli ah an cheu, kan ti lai. Cucaah “pumpak maw party” timi hi cu Organizational Behavior le Parliamentary Procedure ṭha tein a lung a piang komi le buu hruainak kalning: Chain of Command le Span of Control timi a pemh komi nih cun el-awk a um lomi khi asi ko tiah ka ruah.\nKhel dangin kan chim ahcun: thimnak ahcun issue voting vs. party voting timi tu hi ruahawk cu asi tawn.Kawlram thimnak a phakah kan “ issue” hi zeidah asi, timi hi ka ngiat tawn. Khatlei le khatlei ramkhel party pawl an i elmi le an inamnak “issue” hi a um tuk lem tawn lo. Election Manifestos pawl ka zoh i “Manifesto” zong a lo lem lomi khi a um len. Manifesto timi cu “ram le miphun caah a biapi deuh timi issue le priority kha chuahpiin zeitindah mah issue hi kan party nih kan ṭuanchuah deliver lai i, mipi le miphun ṭhanchonak caah santlaimi ah kan ṭuanchuah lai” tiah mipi nih cawk duh dingah policy izuar ding kha asi. Biana ah: tulio “Peace Process” kha “issue” ah kan chuahpi ahcun zeitindah NRPC structure le Peace Commission mandate te hna, technocrats le technical experts te hna le decision-making mechanism te hna hi reform kan tuah ṭhan lai, timi hna kha chuahpi a hei hau men hnga. Cu bantuk chuahpi ding ahcun problems identification, research institutes le academics pawl he “workshops & seminars” tete zong tampi tuah a hau men hnga.\n2020 thimnak ah Kawlram pumpi level ahcun “IJC case le ICC case” te hna hi “issue” ngaingai asi awk cu asi. Hi bantuk “genocide case” hi Kawlram chanbia ah a um theng ti lai lo i vawlei tuanbia zongah a tlawmte. ICC le ICJ rulings hi vawlei chan a dongh hlan chung a bikin “International Law” a cawngmi nih Kawlram kha “reference” an hun tuahte lai. Vawlei tuanbia mit ahcun a ngan tukmi “issue” pakhat kan ton liopi khi asi. Nain, cu tluk a lianmi issue kong hna cu opposition parties pawl (eg. PPP le USDP bantuk) nih “election issue” ngaiah an chuahpi lem hna lo.\nCun Chin ramkulh level ahcun: Paletwa issue kong Security Issue te hna, tanghra sungh-on a chia bikmi sinak Education Reforms kong te hna, durable solutions for Chin IDPs kong te hna, eihmuar zikhnawh corruption a sangbik ramkulh kan simi te hna, delimitation and demarcation of State boundary kong te hna, ramleng Chin Expats Community kong te hna, Land governance kong te hna, Chin Customary Law kong te hna, Moral Reforms kong te hna, Child Mortality Rate a san tukmi kong tehna, Urban Planning kong te hna, Religious rights kong te hna, Below Poverty Line ah kan ummi te hna hi “Election Issues” an si awk khi asi. Hi issues ah hodah “policy and planning” a ṭha bikin a ngei timi kha “Party Election Manifesto” in izuar ding kha asi i, cucu hodah tlamtlinh ṭuanchuah “delivary” dingah ti khawhnak le thiamnak “capacity, competencies and skills” a ngei deuh timi “debate” awk zong khi asi. Cucu zoh hnain mipi nih thimfung sanh ding kha a kalning cu asi tawn. (Ramkomh issues cu a dang in um rih hnga).Nizan ah ruahlopiin Chin ralzam a kirmi 1300 cu awklokchong le sivang in Chin ramkulh ah harsatnak an tonmi thawngpang kan hmuh. Wow! ka ti. Hi bantuk issue hi cu a ngan tukmi, “State-level issue” hmanh khi asi ti lo, “Union-level issue” tiang khi phakpi a hun haumi asi. Thil fate in ruah-awk le zeihmanh loin rel phung kha asi lo. Hi ralzam a kirmi hna kong hi kan tawrel khawh hlan cu Chin ramkhel bualrawn ah an kongkau hi kan issue nganbik pakhat ah a cang thai lai. Tutan ah mah hna kong zong hi “Chin State election issue” nganmi pakhat ah khel a haumi pakhat khi asi. Ralzaam kir “repatriation” kong hi a luancia kum 2 ah ka rak ṭial bal. “Myanmar leiin repatiation khua a khangmi nan um hi ngakchia thei hmin rih lo lawh bantuk asi sual lai dakaw” tiah ka rak ti. Tutan ah vansanglam in an um thawng theih tikah lung a hun ṭha lo ngai.\nThil poi ngaimi cu: Chin ramkulh ah a ummi Rawn Party pawl hi cu Chin issues kongah “Election Manifesto” hmanh khi an ngei hna lo. Thimnak aa cuhmi nih rem maw rem loin pik le pakin pumpak in an au ciomi lawng asi tawn. Cu te hmanh cu zohin democracy ram tampi ahcun cozah tlaihter awkah thim-awk tlak an si hme maw tiah thim-awk cazin hmanhah an chia hna hnga maw ti khi ruahawk a um termi asi.2015 ahcun: Rawn ah NLD, Tlangram ah Tlangmi party tiah kan rak chim. Phundang cun: Issue voting siloin Party voting in kal hi a ṭha men lai, kan rak ti. Zeicatiah DASSK hrim nih ram uk ve tuah seh ti kha kan rak duh dih ciomi asi.Nain, kum 5 kan hun kal hnuah “performance” zohin tlawmte thil hun thlen hi a hun hau. Hi bantuk ahcun bia hi pumpak zoh loin “performance” zohin chah phung kha asi tawn.2020 ahcun: Rawn ah pumpak individual zohin mee hi i thla sehlaw Tlangram ahcun Tlangmi party theng zohin mee sanh hi a ṭha lo maw ti hi ka hmuhning cu asi. Phun dang cun: Rawn ah Issue Voting in kal cang usihlaw Tlangram ahcun kan dohthlennak a dih hlan le pupa hna rian hmaban kan lim hlan hi cu Party Voting in a kal rih hi a hau, ka tinak asi.\nNan innlo JCB in nawrpiak nan duh rih ahcun kanmah “Naal & Lih Duur” party hi Vote kan pe uh\nMyanmar Ram MP 664 Lak Ah Top Hnih Dirhmun Ah Hmasabik Tuanbia Tialtu Pu Henry Vanthio


Angela Merkel nih US lo ngai cun Europe himnak le tthanchonak cu a si kho ding a si lo. – The Cherry Par\nAngela Merkel nih US lo ngai cun Europe himnak le tthanchonak cu a si kho ding a si lo.\nTutan cu Europe Politics tlawmpal in van bih ta sih. President Trump hi Europe zong ah a dirkamh tu an tam pi ve. A tlangpi in orh-lei party (right-wing parties) in politicians cheukhat nih an dirkamh. Right-wing parties ti mi ahhin far-right wing ti mi category chung ah khumh mi le right-wing populist parties tiin kawh mi an um. Tchnk ah Freedom Party (Austria), Front National Party (France), Danish People’s Party (Denmark), Sweden Democrats Party, Progress Party (Norway) ti pawl hi right-wing populist parties an si hna i far-right wing an si ti ko tiah ruah mi zong an um. Phundang chim ahcun conservative parties an si hna i ram ngeitu (inn-tek) kan si ti mi le an pupa chan in an ram nunphung/biaknak pawl kha kilkawi, cozah nih mipi sin ah tax tlawm deuh i lak i pumpak chawlehthal nak ah tlawm deuh in cozah ithlak (lower tax and lower controlling private commercial activity), a tlawm khawh chung in ramdang mipem tlawm ter (restrictive immigration policies) tbk hi an au pi bik mi an si.\nEuropean right-wing parties pawl hi 2017 hnu khan an tthawng ngaingai (2016 president Trump a si hnu in European right-wing parties pawl hi an tthawng khun tiah an chim). Tutan US election buainak zong ahhin right-wing politicians cheukhat nih cun Trump an dirkamh ve ko. Norway zong hi Progessive Party an tthawng ngai ve. Olso county uk tu asi i Progressive Party politician asi mi Geir Jacobsen hna nih cun tutan US election hi fix mi asi, vote fir piaknak evidence zong tampi a um ko, vote fir piaknak ruang ah pei Biden nih a tei ko cu tiin fianghlang bak in a chim ve (VG, 27.11.20). Sinain right-wing politicians tam deuh nih Trump hi an uar ve lo i Biden tu hi an welcome deuh hoi. Phundang chim ahcun Europe politics ahcun Trump nak in Biden hi a hmunhma a kau deuh ngaingai. Pressident Trump ai dinh hnu ah EU le NATO zeidah a lawh te hnga?\nPresident Trump nih America First a ti lio ah Biden nih America wil come back a ti ve i cucu European politicians nih lunglut ngai in an bawh ko. A tthatnak zong um dawh asi i a chiatnak zong um ve dawh asi. Trump nih America First a ti i vawlei hruaitu dirhmun in a dir tawnnak kha a rak kal tak thluahmah. Cu lio ah China nih Global First a ti ve i van tthat tiin US dirhmun ah ai peih thluahmah. Cutin Asia region le Europe region ah US dirhmun kha rolh thluahmah ai zuam. US le Europe cu kum caan saupi a ttangtti le ai bawm peng mi an si tik ah US dirhmun kha China nih van rolh taktak ding khi an duh lem lo, China nak in US nih vawlei pi a hruai kha Europe hruaitu pawl nih an duh deuh. Nain Europe hruaitu lak zong ah cun hmuhning an i dang ngai hna. US nih EU le NATO a chuah tak zong kha Europe ram mah te khuakhannak le nawlngeihnak a cak deuh i a ttha deuh lehlam tiin a ruat mi zong an um ve.\nTchnk ah Biden nih US kan rak kir tthan lai a ti tik ah France president Macron cu ai nuam lem lo. Macron nih cun, Trump nih president a ttuan lio ah EU le NATO hi US tel lo in mah tein kan cawlcangh khawh deuh nak hnga biatak tein kan izuam i kan tthawng deuh, a ti i US ah ai hngat mi dirhmun kir tthan kha a duh lo. Cu pin ah US le China kha international agenda ah tamtuk power ngeih ter lo ding le EU khuakhannak ah France nih hruaitu dirhmun (leading role) tleih kha a duh deuh. Cu lio ah Germany hruaitu Chancellor Angela Merkel nih cun EU le NATO ah US nih leading role a tleih tthan kha a duh deuh (Macron le Angela Merkel hi Trump he ai rem lo mi an si). Angela Merkel nih cun, Macron ruahnak hi cu faktuk in a kal sual mi illusion bantuk a si, US lo ngai cun Europe himnak le tthanchonak (security, stability and prosperity) cu a si kho ding a si lo, tiin a leh ve (EU ram a hip tu bik hi Germany, France le Britain an si i Britain cu a chuah cang caah Germany le France hi a tthawng bik an si). Credit: Sangukceu Zinhlawng\n← Malaysia Ummi Caah Thawngpang Tha\nUS Presidential Result Update →


Joe Biden Caah State 4 An Dir Ve Cang, Supreme Court Ah Nawlnak An Tuah – Chin 11 News\nJoe Biden Caah State 4 An Dir Ve Cang, Supreme Court Ah Nawlnak An Tuah\nPosted By: Chin News December 11, 2020\n𝐄𝐥𝐞𝐜𝐭𝐢𝐨𝐧 𝐤𝐨𝐧𝐠𝐚𝐡 𝐢 𝐓𝐡𝐥𝐚𝐤 𝐥𝐨 𝐝𝐢𝐧𝐠𝐢𝐧 𝐁𝐚𝐭𝐭𝐥𝐞𝐠𝐫𝐨𝐮𝐧𝐝 𝐒𝐭𝐚𝐭𝐞 𝟒 𝐧𝐢𝐡 𝐅𝐚𝐚𝐤 𝐭𝐚𝐤𝐭𝐚𝐤 𝐢𝐧 𝐓𝐞𝐱𝐚𝐬 𝐚𝐧 𝐏𝐡𝐨𝐦𝐡\nPresident-elect Biden buan a co ko mi leeter dingin Texas nih tazacuainak a tuahmi hnonpiak dingin Pennsylvania, Michigan, Wisconsin le Georgia i attorney general pawl nih Supreme Court sinah nawlnak an tuah.\nWASHINGTON — President-elect Biden buan a co ko mi leet ter dingin Texas nih tazacuainak a tuahmi hnonpiak dingin Pennsylvania, Michigan, Wisconsin le Georgia i attorney general pawl nih Supreme Court sinah nawlnak an tuah i, a tu bantuk i Republican pawl an tuahsernak ninghgaltuk bia a si i, US democracy le rule of law (a upadi a umkalning) zei ah an rel lo bia a si, tiin an chim.\nRepublican lei in tazacuainak a tuahtu hna hi Texas Republican attorney general le state 17 ah a ummi a mah a tanhtu a GOP riantuanhawi pawl le Congress memebrs lakin minung 106 an si hna i, hi hna pawl nih hin American tuanbia chungah votepetu pawl an duhnak thlanglamhpiak dingin an cawlcang, ti a lang. Supreme Court nih term hnihnak an ka pehter khawh theu lai, tiin Trump nih ai ruahchan caah, hlangfangtein a sungh ko bu zongah cun, tazacuainak kalpi dingin a forh tualmal hna.\nTrump nih tazacuainak a tuahmi vialte lakah tutan Texas tazacuaimi hi a nehhnungbik a si i, cu zong cu an hlawh a tling thiamthiam lo. Tehte pakhat hmanh an chuahpi khawh lo tikah an bia a ceihpiaktu biaceihbawi pawl nih an nihsawh, asiloah anmah lehlam sual an phawt beh hna. Tutan Texas tazacuainak le bang cu ninghngal bia ah ruahpiak a si caah, legal experts pawl zong an nih lehlam a chuak ngai. “US Supreme Court nih hin Deferalism phung ralchanh riangmangin cun maw hlathlainak cu a tuah hnga i, state 5nak nih nawlnak a tuahmi ruangah cun maw a dang state 4 i an election systems vialte cu an pah lai, tiah nan zumh,” tiin an mawhchiat len hna.\nState 4 nih lehnak an tuah colh ve. Democratic attorneys 3 le Georgia i Republican attorney general 1 le ti in Texas nih US Supreme Court i tazacuainak a chuahpimi cu thalo in an soisel. Vote million tam taktak hnonpiak dingin tazacuainak an tuahmi a si, tiin an soisel hna.\n“Judicial (upadi zuul in) ningin rian tuanmi ninghngaltuk lehpek in zeirellonak an tuahmi hi SC nih a cohlanpiak awk a si lo i, hi bantuk mi zeirel lo in cawlcanghnak hi hehhnu hmailei ah midang nih an i cawnchin sual nak hnga lo voice a leenter awk a si,” tiin PA ca biachimnak an ngeih lio ah an chim.\n“Fiangpup in chim lawlaw ko u sih law, American mipi an vote hrawhpiak dingin Texas nih SC ai rawih i, US next president hi thim an timh. Hi bantuk Faustian (Khuachia sinah ka nunnak ka pek, a titu German arfizohthiampa a min a si) rawih le sawmnak hi cu fehtein hnonpiak hrimhrim ding an si,” tiin an chim.\nGeorgia’s attorney general Christopher M. Carr ko hi Texas tazacuainak kongah a khuaruah a har khunmi a si.\n“Tutan election chung vialte ah hin kan US Constitution nih tuahnak nawl a pek ningtein Georgia nih a tuah ko. Election caah cawlcanghnak a kalpi, Covid-19 nih mipi lungthin a tuaitam ngai ko bu ah, election cu thatein a zohkhenh ko, election results vialte zong cu a fehter, namhnehnak a tuah – cun a tu le tu in cu vialte cu a tuahmi an si. Asinain, cu ko bu zongah cun Texas nih cun Georgia cu taza a cuai thotho ko rih,” tiin Carr nih a khuaruahharnak kong a chim.\nState dang nih an election an tawlrel ning kongah Texas hi i thlaknak nawl a pelte hmanh a ngei lo. Tazacuainak capar a tinmi zong hi lihfangfaak lawngte a si, tiin an chim.\n“Election hi US Constitution nih state pakhat cio kutchungah a chiahmi rian a si ko nain, Wisconsin le a dang taza an cuai chihmi state pawl an i election hi Texas nih hranhraam lo in luhhnawh le tuaitam ai tim. Wisconsin nih a state chung election hi amah tein a tuah ko cang, a state chung khuasa votepetu zong nih an state caah candidate an thim ko cang. Cu bantukin anmah le duhthimnak te an tuahmi Texas nih hrawhpiak a timhmi hi phung (law) hram he zong ai kalh i, thil sining he zong ai kalhmi a si,” tiin Winconsin i biachimnak an ngeih lio ah an chim.\nA ra lai mi Monday ah khin Biden vote pek dingin Electoral College majority nih timhlamhnak an i ngeih hlan ni tlawmte lawng caan an i ngeihmi chungah election a khupthal leh dingin Supreme Court ah Republcan pawl nih tazacuainak an tuah. Tazacuainak a tuahtu pawl hi Trump a politics nih a chuahpimi theipar a tlaantu pawl an si i, “Kan pu Trump hi zomhteih a tong” tiin a titu pawl an si.\nTexas tazacuainak hi Texas attorney general Ken Paxton nih a tuahmi a si. Paxton hi security he pehtlaiin dehhlennak a tuah, tiin taza an cuai lio mi pa a si. Cun, a office nih political donor ningcang lo in a tuahto, tiin sual an phawtmi pa a si. Cu ti sual an phawtmi vialte cu a cohlanpiak hna lo.\nBiden nih buan a co ko cang. Cucaah, hi kong hi Supreme Court he a pelte hmanh ai seng ti lo, tiin state 4 nih an chim. State pakhat le pakhat karah alhnialnak a um ah cun an biatheihpiaknak tuah (hearing) dingin Sumpreme Court kut ah US Constitution nih nawl a pek ko nain, tii (water) rights le ramri rights he ai pehtlaimi buaibainak kong lawngah sungrengtein le buaktlak in i thlaak kho ding ceu khi a si.\nTexas nih hin cu bantuk thil kongah zeihmanh buainak a tonmi a um lo caah, tazacuainak zong a tuah khawh awk a si lo, tiin new brief an tuahmi ah an chim.\n“Hliamtuar (midang hnursuan) tonnak kong i Texas nih ai hmanmi khuaruahnak (theory) hi cohlanpiak a si ah cun, zeibantuk election asiloah vote rights hmanh hi fawitein a lang le tlangin dorh le rengh khawh a si hnga i, cu in cun Supreme Court nih ai ngeihmi original law hi fawitein remhsiam khawh a si hnga. Misual lainawng pawl an tuahtonak policy he pehtlaiin NY asiloah California nih Texas asiloah Alabama hi taza an vun cuai ve hna hnga. Mah le dumhau chung cio (state cio) ah tuahmi election kong i buaibainak vialte cu a hunghung in biaceihzung ah phaakpi lulh an vun si hnga,” tiin Wisconsin brief an tuahnak ah an chim.\n“Texas hi zeibantuk event kongkau hmanh ah caansau pi hngahngam a hmangmi a si. “PA nih a election results a namhneh hnu i votepetu minung million tampi zelrello in tuahto sual ah cun kan electoral system mipi nih an zumhraihnak hi an sawksaam dih lai i, kan democracy phung zong an hrawh phah lai. Nikhua tlai i caan riangmang in a lentecelhthiamnak ngian, thluak a hmangtu Texas hi laksawng an chuah bantuk a si lai,” tiin PA brief nih a chim.\n“Election results pawl siseh, Texas state nih ai hmanmi phung votepetu minung million tampi nih an i bochan ta hi Texas nih a bawh ziar mi a si. Texas nih a tanhdeuh mi candidate an thim lo ruangah votepetu pawl hi dantat keel va si hlah. Cun a tu bantuk i nikhua a dinden hngak riangmang in Texas nih cawlcanghnak a tuahmi hi vocuanter rai zong a si fawn lo,” tiin brief an tuahnak ah an chim.\nVotepetu minung million a sawmsawm zeirello riangmangin, tlanhnak (remedy) tuah dingin Texas nih a lam a firhkhoihmi hi justice pawl nih an hnonpiak hna ah a tha, tiin state tamial nih an duhnak an langhter.\n“Texas nih a tu bantuk i Supreme Court ah a duhnak a langhter mi hi hrih le hram pakhat hmanh a ummi lo mi sual kawlnak le cohlan awk a tlaklo mi tazacuianak a si. Cu ko bu zongah cun, votepetu minung million tam taktak nih an ngamdamnak zawn hmanh ruat hin lo in biatakthlak tein vote an pek i election an kalpi. Cu election kongkau i state cio nih an i ngeihmi phung merhsanpiak dingin Texas nih Supreme Court a tuuk tualmal ko rih” tiin PA brief nih a chim.\nNikum ah khan, federal courts pawl nih hin kapkhat party lawng tanh riangmang in biangeihpiaknak (hearing) nan tuah lai lo, tiah nawl chuah a si bal. Political kong biabuai kongah federal biaceihbawi pawl nih an thlaak awk a si lo, tiin Supreme Court nih a chim. “US ah party nganbik pahnih (Republican le Democratic) karlak i political power a ummi kongkau ah federal biaceihbawi pawl an i thlaak ve dignin licence a ngeimi an si lo. Cun US Constitution kong zongah cu ti ngaingai in nawl an ngei fawn lo. Cun, an biachahmi kalpinak le rikhiahpiaknak kong zongah dirhmun an ngei fawn lo,” tiin Chief Justice John G. Roberts Jr. nih majority caah capar in a tial.\n“Texas khuakhaanmi cohlan a si sual ah cun, kan Constitution le a tungtlang viatle buan ah a cang lai i, American politic life ah Supreme Court hi kahkhat party lawng a tanhbikmi biaceihzung ah chiah a si cang lai” tiin PA brief nih biatlaangkamnak an tuahmi ah an langhter.\nTexas biasu ngaihpiak dingin biachahnak an tuahmi hmanh nih hin democracy cung i kan chiahmi zumhfehnak hi a chiatchuah ding khi a si, tiin Wisconsin nih ralrin a pek hna.\nElection cung i kan zumhnak fehternak dingah Supreme Court ai thlaak a herh, tiah Texas nih a chim ve.\n“Asinain, state pakhat a si mi Texas nih a dang states pawl i election results a khupthal lehpiak dingin biaceihzung ah tazacuainak tuah dingin onh a si mi tlukin kan democracy cung i zumhnak kan ngeihmi a sawksaam deuh tu ding thil dang pakhat hmanh a um ti tung lo,” tiin brief an tuahmi ah an chim.\nA phichuak zei bantuk a va si ko bu zongah, Texas an bia ngaihpiak i timhmi vial hmanh nih hin mipi lung a tuai lai i, rampumpi ah cohlan awk tlak lo in biaceihbawi nih an fehter cangmi biasuu pawl cu dotla (tazavuan) bantuk in a siamremh bantuk ah a cang hnga i, lihfangfaak in an chuahpimi biasuu hi thazaang a vun ngeihter ding lawng khi a tang cang, tiah brief nih an chim.\nTexas biasuu an ngaihpiak hna hlan ah, Thursday i biachimnak an ngeih tikah khin Supreme Court nih an kong hi a chim pah theu lai, tiah zumh a si. Cu bantuk biachimnak an tuah tikah caan tawite lawng caan an hmang theu. Cu in cun Friday tal ah khin an bia ngaihpiak cold ding an si le si lo biaceihbawi pawlnih biachahnak an tuah te ding khi a si.\nTheory ningah cun, SC nih duhthim ding tampi ai ngeih ko. Texas biasuu ceih a si chung cu Biden vote pek rih lo dingin state electors pawl hi a kham rih chung hna lai maw, asiloah, an biasuu hi a ran khawh chungin dah a ceihpiak colh lai dah. Nihin tiang i an zumh bikmi cu Texas biasuu hi ngaihpiak lo dingin SC nih khua khaan theu lai, ti a si.\nTexas nih capaar a tin hnu in SC hi voi 10 lenglo biachimnak an ngei cang i, Red le Blue states sinin siseh, amah Trump sinin siseh, politicians le scholar pawl sinin rak i telhvaih ve nak um lo dingin biakaa an lenter. Hi hna pawl an i telhvaih te lai, ti cu chimchung khawh a si.\nTexas hi punghman in rian a tuan lo mi a si, tiin Thursday i biachimnak a ngei lio ah Ohio attorney general, Republican, Dave Yost nih a chim.\nPresident a thimtu electors pawl thim khawhnak nawl hi US Constitution nih states kut ah a chiahmi a si. Cu kongah Legislature pawl nih an kutrit hna awk a si. Cucaah, cu Constitution ning tein, state chung election tuahmi vialte kongah state biaceihbawi pawl hi a donghnakbik biangeitu an si awk a si, tiin Red states nih an duhnak an langhter.\n“Punghmantein cawlcangh hi a thabik ko. Ohio nih Electors Clause a sullam kan zoh tikah, tlanhnak caah Texas nih nawlnak a tuahmi hi Electors Clause nih a dirpi kho lo,” tiin Yost nih a chim.\n“Constitution he ai tlaak in electors pawl thim awkah state biaceihbawi pawl Texas nih rian a fial hna. Cu bantuk rianfialnak, nawlchuahnak nih cun kan Electors Clause hi upat a pek si lo in, a buar lehlam,” tiin Yost nih a chim.\nCucaah, 2024 election hlan hrimhrim ah Elector Clause a sullam hi Supreme Court nih thatein nan fianter ta a hau cang lai, tiin Yost nih SC sinah forhfialnak bia a chim. Absentee ballots cohlannak nithla pehsauh dingin PA Supreme Court nih biachahnak an tuahmi kongah Clause a sullam hi nan hman ah a tha, tiin SC sinah nawlnak a tuah.


SAC Ralhrang Nih Thantlang Ah Thilri Lakta Dingin A Kalmi Nungak An Kah – Onlinenungak\nSAC Ralhrang Nih Thantlang Ah Thilri Lakta Dingin A Kalmi Nungak An Kah\nThantlang ah Nungak Pakhat SAC Ralhrang nih an Kah. Khuahringtlang lei in Thantlang ah thilri lak ta ding in a kalmi nungak Rachael (kum 23) cu SAC ralhrang nih meithal in an kah caah hliamhma fak ngaiin a pu, tiah Thinghual khua upa sin in thawngpang kan theih.\nThinghual khuami saya Bawi Lian nih, “Nihin zinglei ah khan Thantlang ah thil va lak ta ding in Rachael le pa pahnih an vung kal. Mah cun ralkap nih an rak kah hna i Rachael cu a paw ah an khen. Atu hi kan khua lei ah an rak tlunpi lio a si.\nA hliamhma a fak pah ngai an ti. Kan khua cu an phakpi rih lo,” tiah The Chin Journal ah a chim. Aluancia October 6 ah khan Thantlang ah thil lak ding in a tlung tami sianginn cathimtu saya Thomas (kum 35) zong SAC ralhrang nih an rak kah i a liang ah hliamhma a pu.\nAtulio Thantlang khua kal kong he pehtlai in saya Bawi Lian nih, “Kei zong thil lak ah Thantlang ah ka kal bal. JMBC biakinn rii in chaklei khi cu kal awk ah a him lo ngaingai,” tiah a chim. Crd; The Chin Journal


Chin ralkap CNF/A hi Paletwa ah hmunhma pek hna seh law a tubantuk in Palewat ralzam a um hnga lo a ti ngamtu Vuanci U Soe Htet cu 2021- 2025 Chin State Chief Minister caah ka duh bik. – Hakha Cherry\nChin ralkap CNF/A hi Paletwa ah hmunhma pek hna seh law a tubantuk in Palewat ralzam a um hnga lo a ti ngamtu Vuanci U Soe Htet cu 2021- 2025 Chin State Chief Minister caah ka duh bik. A pa Pu That Hlaing hrim hi Chin miphun hruaitu ttha tak tak a si.Pu Lian Uk nih Pu That Hlaing kong a ttialmi kan share ve hna.\nPanglong i min athu lomi pawl anduhnak halding ah Enquiry Commisions of Burma Frontier Areas Committee an vun ser tik long ah Mamyo khua in Paletwa hruaitu pawlzong an auh ve hna . Cutik ah atu Chin State Municipal lei wankyi a ttuan lio mi Pu Soe Htet aka MaeLu apa Pu That Hlaing a hruaimi Northern ArakaHills Tract District delegates nih Maymyo khua ah Enquiry committee sin kan nih Paletwa Area mi cu Chin miphun kan si caah kan Unau Chin miphun he uknak hmunkhat ah um kan duh ti an chim caah Chin state ah Paletwa avun itel hi asi,.\nPu That Hlaing cu Paral ttha ngai Vomtu Mawng le Mang Tung Nung pawl he rianttuan tti Chinram hruaitu thlungruh pakhat hrim asi. Parliament chung ah Yakhaing hruaitu pakhat nih nanmah Kawl hi Yakhaing te Chin., Kachinter he zong ral aa tu mi nan siti achimlio ah atho cawlh i kannih Chin miphun cu Kawl he hin ral itukmi chimtlak hi kan tuanbia chung ah a umlo ti bak in bia arak el cawlh hna.” Presence of mind” adik ning in lehawk a vunruah manh cawlh ti in radio angaiminih karak fak ngai. Curuang ah Paletwa hi Chin ramkulh uknakchung ah unau dang Chinmiphun he ttangrual in a vu um hi asi.\nLai Nuhrin Covo Hmaisuang Pu Len Dun


SAC ralbawi Bogyi Myo Min Oo cu Yangon Ramthen Kayan Peng ah meithal in an kahthah – Thechinlandtoday\nSAC ralbawi Bogyi Myo Min Oo cu Yangon Ramthen Kayan Peng ah meithal in an kahthah\nadmin August 9, 2021 Leave a Comment on SAC ralbawi Bogyi Myo Min Oo cu Yangon Ramthen Kayan Peng ah meithal in an kahthah\nYangon Ramthen Kayan (Khayan) Peng Kinmonchan khuami Bogyi U Myo Min Oo cu August 7 zaanlei suimilaam 4:00 tluk ah meithal in an kah i a hmun ah a thicolh. Hiti kahthah an ton a tam ca ah SAC lei nih uniform loin leng chuahvah ahcun i ralrin ding an i forhfial.\nMizapi thuam he inn ah kal ding a si ahcun hawi he kal ding. Hriamnam a herh ahcun chimh ta hnu ah i put ding, minung pakhat lawng in umkal lo ding, i ralrin ding tibantuk hna kha ralkap chung ah an cah hna,” tiah a thi mi he aa naihniam mi nih a chim. August 5 zong ah khan USDP party Hluttaw Palai hlun a si mi U Win Khaing zong Kayan Peng ah meithal in an rak kahthah bal cang, tiah Khit Thit Media nih a tial.\nAugust 9, chun ah Mandalay Nantaw (Siangpahrang Inn) hmai um mi No.1 Palek sakhaan ah bomb a puak, meithal puah thawng zong a thang, Bomb in an vun cheh i a puah thawng a thang taktak.\nSAC ralkap lei zong nih meitthal zuun 4 hrawng an puah ve. A pawngkam um mi ka si ca ah ka theih, minung an i khawn le khawn lo tu cu ka thei lo, SAC nih lam an phih i an chek len,” tiah bomb puahnak hmun pawng um mi minung pakhat nih a chim tiah Khit Thit Media nih a tial.\nAugust 9, 9:00 AM hrawng, Sagaing Ramthen Kawlin khua Bus terminal (car-gate) pawng ah bomb a puak i Deputy Chief of Police (Duh-Ye-oh) pakhat le ralkap pakhat an thi tiah khuami nih an chim.\nAn ruak cu SAC GAD riantuantu le SAC ralkap nih an kalpi hna. Cu hnu tlawmpal khuachung ah suimilaam pahnih chung meithal thawng a dai lo tiah Myanmar Now nih a tial. Photo Google.\nHakha SAC Zung Rianttuan Tampi COVID-19 in an Zaw →\n← Poi Taktak Falam Peng Ah Ralhrang Pawl Tihnung In An Um Cang


Biak Lian Thawng: A Tha Kho Taktak Facebook Tlang Cung Cawnpiaknak — Salai Ephraim Thawngpang\nBiak Lian Thawng: A Tha Kho Taktak Facebook Tlang Cung Cawnpiaknak\nHawi dawt, zinglei khua a hung dei cun leng ah chuak in na khuallam na thawk cang lai. Ni khat chung na tuah ṭuan awk a simi ah na cawlcang cang lai. Cucaah cun thilrit lo le lungdai hnangam tein le lungnuam tein kan um khawh cio nakhnga caah Facebook tlang cung cawnpiaknak ca ka vun ṭial.\n1.Mit pahnih kan ngei, kan mit hi midang sual kawlnak le sual hmuhnak ah hman lo ding a biapi tuk. Asinain thil zei paoh cang ai kun a ṭhatnak leikap in hmuh khawhnak i kan hman khawh ahcun a ṭha tuk.\n2.Hnakhaw pahnih kan ngei, kan theihmi bia paohpaoh ruangah thinhun riangmang in mi cungah lehrulcham duhnak lungput kan ngeih lo ding a biapi tuk. Asinain midang harsat retheih ruangah le bawmchantu hngak in an ṭah aihramnak thawng theih khawh nakding i hman ahcun a ṭha tuk.\nBiak Lian Thawng photo.\n3.Kaa pakhat kan ngei, midang sual kawlnak le chimphuannak le mi kong ceih, mi mualphoh nakding ah kan hman lo ding a biapi tuk hringhran. Asinain dinnak kha ṭanh in bia dik chimnak le phuannak ca i hman ahcun a ṭha meisei. Kan kaa hi bia dik chim nakding caah thilrit si hrimhrim hlah seh.\n4.Kut pahnih kan ngei, kan samh tikah midang a hnursuangmi le fahnak a petu dingah kan hman lo ding a biapi taktak. Asinain kan kut kan samh tikah midang bawmhchanh nakding ca le midang ṭhat nakding ca i kan samh a si ahcun a ṭha khun.\nCucaah cun lungnuam tein um na duh maw? Hihi tuah chun ve hmanh, nifatin na nunnak lamthluan ah lunglawm te le lungdai hnangam tein na um ko lai.Dinnak kha a cat lomi tiva bantukin luanter camcin ko u (Amos 5:24).\nCredit:Biak Lian Thawng\nTagged Biak Lian Thawng: A Tha Kho Taktak Facebook Tlang Cung Cawnpiaknak\nUS Dallas Paih Committee Nih August 30 Ah Paih Tuah An Timh Mi Kongah Pawpi Rung Lian Ceu A Linsa Ngai A Mawh Bak Loh →\n← Zeidah A Lawh Lai: Trump Nih Iran Cu Hmai Tonh Ton Biaruahnak Nei Dingin A Sawm Ko Cang


BREAKING NEWS: Twitter Company cu Trump an Kham (blocked) Hnu in Sipuaizi lei ah 10% bak in an Tum Chuk Cang – Kawltu Team\nBREAKING NEWS: Twitter Company cu Trump an Kham (blocked) Hnu in Sipuaizi lei ah 10% bak in an Tum Chuk Cang\nJanuary 11, 2021 January 11, 2021 Amon Ka Si\nTuni khan Twitter Company cu Sipuaizi lei ah Stock biatak tein a tla. 10% bak Trump le Trump former national security adviser Michael Flynn le attorney Sidney Powell hna chuah le kham an si hnu ah hi thil hi a cang. Twitter nih hin Trump lawng siloin former national security adviser Michael Flynn le attorney Sidney Powell hna zong a chuah hna. A chuah bak in a chuah hna. Ca pakhat hmanh an tial kho ti lo. Mipi pehtlaihnak hrimhrim an ngei kho ti lo.\nTrump nih hin Twitter ah Million tam tuk followers a ngeih hna. Cun Trump cu kham law law bak in Twitter nih a tuah caah Twitter company cu biatak tein sipuaizi lei ah a tla. Zeitin dek an ruah te hnga. 10% tumchuak cu Company caah a fak ngaimi a si. Source: Daily Mail\nRelchap: BREAKING NEWS: Trump Twitter i Kham (Blocked ) asimi kong ah German Chancellor Angela Merkel a Lung a Tling Bak Lo\nGermany ram hruaitu bik German Chancellor Angela Merkel nih Twitter nih Trump an blocked mi le an chuahmi kong ah a lungtlin lonak a langhter ve cang. German Chancellor Angela Merkel le Trump hi aa rem tuk le aa daw tukmi cu an si lo nain tutan Trump an tuahto ning ah a lung a tling deuh lo in a lang.\nGerman Chancellor Angela Merkel nih Trump cu zungzal Twitter hmang kho tilo ding bak i a tuahmi kong ah hi ti hin a langhter, ‘ Trump zungzal Twitter in chuah le kham a si mi hi a buai ngai, mah le ruahnak chim phuan hi minung hna kan covo bak a si tiah a langhter.Facebook le Instagram nih Trump an kham hnu ah tlawmpal ah Twitter nih Trump a kham ve than hi a si. Cun a dang pakhat an tuahmi zong kham than a si. Trump hi catialnak le mipi he a hmuh ning tial nak bak a ngei ti lo. Tech company lian vialte nih Trump hi an kham dih. Trump hi naite US cozah innpi ah buainak a chuah hnu Social Media pawl in kham a si hi a si.\nGerman Chancellor Angela Merkel biaphuangtu (German Chancellor Angela Merkel hi holh lehpiak a si caah) nih a chim mi cu Social Media hi ramkhel rianttuannak ah ipehtlaihnak tha caah a si awk a si, asinain khat le khat ihuatnak le lih le hrawkhrol belte le buainak chuah khawhnak i hriamnam ahcun hman ding a si lo tiah a chim chap. Cun minung covo hi phunglam ning tein le phunglam sertu hna zoh in kalpi ding a si, social media i lutlai pawl nih biakhiahnak an tuah awk a si lo a ti rih. Trump Twitter i an khammi kong ah a lung a tling lo.Source: Daily Mail\n← BREAKING NEWS: Trump Twitter i Kham (Blocked ) asimi kong ah German Chancellor Angela Merkel a Lung a Tling Bak Lo\nEi Chaw Po Tiktok Video cu a Taru Kho Tak Tak Hoi (A Body le Cawlcangh cu Kan Lo Ko) →